open-index/open-wikipedia-markdown huggingface dataset:
聖路加校園

**聖路加校園**（英文：St Luke's Campus）係雅息特大學屬下既一個小型校區，嗰度主要係體育與健康科學學院（School of Sport and Health Sciences）、教育研究生院（Graduate School of Education）同醫學院（Medical School）既所在地。

聖路加校園亦都係兒童健康與運動研究中心（Children's Health and Exercise Research Centre，CHEREC）既所在地，嗰個中心隸屬於體育與健康科學學院，因為佢哋喺兒科生理學（paediatric physiology）方面既傑出成就而獲得高等教育女王周年獎（Queen's Anniversary Prize for higher education）。呢個亦都係運動科學研究領域第一個獲得CHEREC 獎既學術機構。

## 聖路加學生會
聖路加既學生代表係現任學生會既副主席 Marte Billington。

學生會喺聖路加校園既十字鑰匙（Cross Keys）大樓設有一個資訊服務台。

十字鑰匙大樓地下嗰層有一間咖啡店，係學生學習、聚會、飲食既理想場所。佢哋既「是日特餐」（Dish of the Day）只賣兩英鎊。聖路加校園附近既抹大拉路（Magdalen Road）有好多獨立商店（非連鎖店），其中 Budgens 便利店開到好夜，方便學生買嘢。

## 歷史
聖路加校園既前身係聖路加學院（St Luke's College），學院喺1854年10月18日成為雅息特教區培訓學校（Exeter Diocesan Training School）既新校舍，間學校原本係喺1839年喺大教堂附近成立，係一間教會教育學院（Church College of Education），目的係培訓校長。

十九世紀下半葉，學院建築同場地有極大既發展，喺1863年增建了小教堂（chapel ），成立咗一間「實踐學校」（practicing school），學生可以喺嗰度做助理老師（Assistant Masters）實習佢哋既教學技能。其他發展包括起咗演講廳、娛樂室、科學實驗室，甚至係菜園（vegetable gardens）同養豬場（pig sty）。

聖路加校園喺第二次世界大戰期間，係德軍對雅息特既轟炸期間，遭受直接襲擊，摧毀咗大部分既建築既。嗰度既石雕作品已經重建咗，由於磚既顏色唔同咗，所以石雕作品清晰可見。戰後聖路加學院改咗名叫聖路加訓練學院（St Luke's Training College）。

1966年首次招收女學生，當時間學院改咗名做雅息特聖路加學院（St Luke's College Exeter）。因為聖路加校園既英國聖公會根源，所以佢哋到依家仍然相當強調基督教。

1978年聖路加學院併入雅息特大學，唔再係獨立既聖公會學院。

### 絞刑台
位於學院大道（College Avenue）以東，依家校園停車場既一部分，由16世紀到1818年，呢度曾經係雅息特 Heavitree 絞刑台既所在地 。 1682年8月25號，三名被定罪既 Bideford 「女巫」喺嗰度被絞死；佢哋既屍體被人埋咗喺附近，可能佢哋既骨頭仍然留喺停車場下面既某個地方。

## 參考
鍾菀菱

**鍾菀菱**（，）係香港女模特兒，亦係2022年ViuTV主辦嘅《尾二一屆口罩小姐選舉》嘅決賽佳麗，代號**KBG**，最後攞到第5名，而「網絡最受歡迎大獎」得票第2。

## 演出
### 電視節目（[[ViuTV]]）
*2022年：《尾二一屆口罩小姐選舉》佳麗
*2023年：《夏の競技》 應援團
*2023年：《戀講嘢》 第103集嘉賓
*2024年：《同AI開片》 第2、4、5集嘉賓
*2024年：《ROVER 團魂修煉》 第3集嘉賓
*2024年：《總有一瓣喺左近》 第355集嘉賓
### 電視節目（[[HOY TV]]）
*2025年：《靈異檔案》主持

## 出面網頁
*
佣金

**佣金**（；），又叫**手續費**、**仲介費**，係商業活動入邊嘅一種報酬，一般嚟講係指畀銷售員的報酬。

佣金可以係人工嘅一部分，視乎銷售員係咪達到銷售目標。佣金亦可以係指中間人促成商業交易所收取嘅費用，例如房地產或者股票市場嘅買賣，幫手促成買賣嘅人員可能會收佣金。

## 相關
喺香港等嘅某啲地區，非法收受回扣係一種刑事罪行。

## 睇埋
*買賣黃金：買賣黃金等嘅投資產品成日都要考慮佣金嘅問題。
陳詩晴

**陳詩晴**（，）係香港女藝人，屬臻世娛樂旗下。

## 演出
### 電視節目（港台電視）
*2021年：《全民運動3.3》
*2023年：《港台體壇123》「全民運動3.3」第21-23集主持

## 出面網頁
*
梁文賢

**梁文賢**（，）係香港男藝人同演員，同埋ViuTV《全民造星II》嘅參賽者，最終入圍至40強。

## 簡歷
梁文賢喺香港出世同長大。2018年喺港台電視做一位《日常8點半》嘅主持。2019年，佢報名參加《全民造星II》，但入圍至40強後止步，比賽後加入ViuTV做成一位男藝人同演員。

## 演出
### 電影
* 2024年：《我談的那場戀愛》飾 冼樸

### 電視劇（ViuTV）
* 2022年：《野人老師》 飾 學生
* 2024年：《飛黃騰達》 飾 林天煒（Xavier）
* 2024年：《出租大叔》 飾 阿麥
* 2024年：《無用的謊言》 飾 記者丁梓健

### 電視節目（ViuTV）
* 2019年：《全民造星II》參賽者
* 2020年：《電競巨Sing Show》演出者
* 2020年：《點相 III 先機算》嘉賓
* 2020年：《囝囝女女730》第42、111集嘉賓
* 2024年：《周六食花生》第24集花生友

### 電視節目（港台電視）
* 2018-2019年：《日常8點半》外景主持

## 出面網頁
*
謝雨橋

**謝雨橋**（**Stanley Tse**，），人稱**雨橋**，係香港男YouTuber，2019年ViuTV選秀節目《全民造星II》入圍60強後止步，不過喺比賽識咗黃浚銘做咗老友，所以就跟佢做咗YouTuber，2024年同劉皓嵐、尹澤生組成男團「熱血躺平族」，出道作為《燃》。佢亦係香港知名同性戀者，其男友為黃浚銘弟弟Jonas。

## 演出
### 電視節目（ViuTV）
* 2019年：《全民造星II》參賽者
* 2020年：《囝囝女女730》第145集嘉賓
* 2021年：《納米無明火》第1集嘉賓
* 2023年：《家務神隊友》第4集嘉賓
* 2025年：《不一樣的愛情》第2集嘉賓

## 參考

## 出面網頁
*
*
鯨客

**鯨客**（；意譯自）係出自銷售同賭業嘅詞彙，指一啲異常咁傾向使錢嘅客。

## 電子遊戲

鯨客呢隻字詞常見於手機遊戲相關嘅討論：2010 年代起嘅手機遊戲主流都係「唔使畀錢就可以下載嚟玩，但隻 game 入邊落咗好多微交易」嘅。實證嘅研究發現，大部份嘅玩家都唔會出錢買微交易產品，不過又有一小部份嘅玩家異常咁傾向使錢買呢啲產品；當中有統計就話手機遊戲嘅營業額裡邊有成 50% 嘅都係出自 0.15% 嘅客嘅。手機遊戲嘅鯨客現象引起咗唔少人關注，因為噉表示有少量嘅玩家玩遊戲嗰陣會無法自控噉勁使錢。

## 睇埋
*爛賭
*ICD

## 引咗
黃曉晴

你想查閲嘅可能係以下女藝員嘅資料：
*黃曉晴 (香港)；出道公司為索尼音樂娛樂香港，曾為“偶像女生”團員
*黃曉晴 (澳門)；出道公司為微辣製作，曾為“D.R.Y”隊員
中環（港澳碼頭）巴士總站

**中環（港澳碼頭）巴士總站**（）位於香港中西區上環干諾道中信德中心西側，1988年開。

## 總站路線資料
*城巴1號線：跑馬地（上） ⇄ 中環（港澳碼頭）
*城巴2號線：西灣河（嘉亨灣） ⇄ 中環（港澳碼頭）
*過海隧道巴士109線：何文田 ⇄ 中環（港澳碼頭）
*過海隧道巴士111線：坪石 ⇄ 中環（港澳碼頭）
*過海隧道巴士111P線：彩福 ⇄ 中環（港澳碼頭）
*過海隧道巴士115線：九龍城碼頭 ⇄ 中環（港澳碼頭）
*過海隧道巴士115P線：海逸豪園 → 中環（港澳碼頭）
*過海隧道巴士182線：中環（港澳碼頭） ⇄ 沙田（愉翠苑）
*過海隧道巴士182X線：中環（港澳碼頭） → 沙田（愉翠苑）
*過海隧道巴士619線：順利 ⇄ 中環（港澳碼頭）
*過海隧道巴士619P線：順利 → 中環（港澳碼頭）
*過海隧道巴士619X線：順利 ⇄ 中環（港澳碼頭）
*過海隧道巴士641線：啟德（啟晴邨） ⇄ 中環（港澳碼頭）
*過海隧道巴士680X線：烏溪沙站 ⇄ 中環（港澳碼頭）
*城巴720線：西灣河（嘉亨灣） ⇄ 中環（港澳碼頭）
*城巴788線：小西灣（藍灣半島） ⇄ 中環（港澳碼頭）
*城巴N11線：中環（港澳碼頭） ⇄ 機場（地面運輸中心）
*城巴N90線：海怡半島 ⇄ 中環（港澳碼頭）
*過海隧道巴士N121線：中環（港澳碼頭） ⇄ 牛頭角
*過海隧道巴士N182線：廣源 ⇄ 中環（港澳碼頭）
*過海隧道巴士N368線：元朗（西） ⇄ 中環（港澳碼頭）
*過海隧道巴士N373線：粉嶺（聯和墟） ⇄ 中環（港澳碼頭）
*過海隧道巴士N680線：錦英苑 ⇄ 中環（港澳碼頭）
*過海隧道巴士N619線：順利 ⇄ 中環（港澳碼頭）
*過海隧道巴士N691線：調景嶺 ⇄ 中環（港澳碼頭）
機場第三航廈站

**機場第三航廈站**係台灣桃園捷運機場線一個起緊嘅車站，喺桃園市大園區，同桃園國際機場第三航廈互相連接。呢個站仲未啟用，需要等到第三航廈嘅興建工程完成，預計係2025年先會投入服務。
中國古典詩詞

**中國古典詩詞**（）係指寫嚟預咗畀人用某啲漢語誦讀嘅韻文，通常用文言文寫。

## 概念
### 平仄

## 唐詩

## 分派
### 粵詩

## 睇埋
*舊體詩
五言古詩

**五言古詩**（）係舊體詩一種，每句五隻漢字。

例如以下係杜甫嘅《春望》頭嗰兩句—

國(仄)
破(仄)
山(平)
河(平)
在(仄)
城(平)
春(平)
草(仄)
木(仄)
深(平)

## 睇埋
*押韻
劉曄

**劉曄**（），字**子揚**，淮南郡成德縣（家下安徽壽縣南）人，係三國時期魏嘅戰略家同政治人物，歷事曹操、曹丕、曹叡三代，死後諡曰「景侯」。

## 生平
劉曄自細膽識過人而機巧，對於分析局勢等有佢過人之處，汝南名士許劭避戰亂去到揚州時，評價劉曄有「佐世之才」。

### 屋企
* 亞爸劉普，係東漢光武帝劉秀亞仔阜陵王嘅後代
* 亞媽名脩，姓佚
* 亞哥劉渙，大佢兩年
* 大仔劉寓，嗣侯
* 細仔（？—255年），字季治，官至平原太守

類:中國官員
類:曹魏人
類:東漢人
類:安徽人
曄
李國能

**李國能**（，）係前任香港終審法院首席法官，佢喺1997年7月1號就任，去到2010年8月31號卸任、由馬道立接替，曾經係聖公會教徒，佢係行政會議成員召集人李國章胞弟，東亞銀行董事局主席李國寶個細佬。

## 首席職位
*香港終審法院首席法官（1997年7月1號-2010年8月31號）
貴妃

**貴妃**係中國傳統既「一夫一妻多妾」既婚姻制度之下既產物，中國歷代既諸侯、國王同皇帝，除咗有一個后（王后、皇后）之外，通常都擁有人數眾多既妃嬪，情況就好似唐朝白居易既《長恨歌》所提到既「後宮佳麗三千人」。貴妃係皇帝封俾高級妃嬪既封號，佢哋喺朝廷既地位只係比皇后低啲，比一般既妃子高，大約係等於公主、親王妃差唔多。除咗古代中國，係受到中國影響既國家，例如朝鮮同越南，都有類似既制度。

## 歴史
喺漢朝同晉朝時期，「貴妃」唔係正式既頭銜，而係喺非正式場合對高級妃子既尊稱。

南北朝時代，南朝既宋孝武帝係第一個正式設立貴妃稱號既君主，地位相當於相國（註：相國係漢朝去到唐朝既時候，朝廷大臣既最高職位，係後嚟中國同日本「宰相」既前身）。當時既貴妃，同貴嬪、貴人一齊，叫做「三夫人」，後世好多朝代一直都沿襲呢個傳統。不過《周禮·鄭玄注》同《禮記·昏義》都有提到周朝既制度係天子有一后、「三夫人、九嬪、二十七世婦、八十一御妻 」既記載，所以「三夫人」既名稱可以喺南北朝時代之前已經有。日本既飛鳥時代，天武天皇既後宮都係設有三位夫人，呢個制度一直沿用到平安時代，去到淳和天皇既時候先至廢除。

喺唐朝，「貴妃」既稱號，地位僅次於皇后。唐初既時候，皇后之下設有貴妃、淑妃、德妃、賢妃，呢四個妃子，統稱「四夫人」，佢哋既爵位係「正一品」（註：初唐既宰相係「三品官」，所以佢哋比宰相更高級）。唐玄宗開元年間，做咗後宮封號改制，設立惠妃、麗妃、華妃「三妃」取代原有既「四妃」。公元724年（開元十二年），「集美貌與智慧於一身」既王皇后（7世紀—724年），結婚好多年都生唔到仔，所以俾唐玄宗李隆基廢咗，同時設立咗惠妃（武氏，武則天既侄孫女）、麗妃（趙氏）同華妃（劉氏）。公元735年（開元二十三年），皇甫德儀（694年—735年10月21日）死咗，唐玄宗追封佢做「淑妃」。之後，喺天寶年間，又冊咗楊氏做貴妃。

之後既唐朝皇帝，冊封妃子既時候用既封號就用返貴妃、淑妃、德妃、賢妃。但係，因為唐朝喺代宗李豫到懿宗李漼呢十代皇帝其間，除咗德宗李适（742年5月27日—805年2月25日）喺貴妃王氏（註：王貴妃，公元8世紀到786年12月6日，唐順宗既老母，死之前既三日俾唐德宗李适冊封做皇后，所以又叫做「王皇后」，死咗之後諡號叫昭德，所以又叫做「昭德王皇后」）死之前，冊封咗做皇后以外，唐朝皇帝長期都無冊立皇后既傳統，只係以四妃（貴妃、淑妃、德妃、賢妃）「攝六宮事」（意思就係署任皇后既職務），所以佢哋雖然實則上係署任皇后既職務，但係名份上佢哋仍然只係妾，如果下一任皇帝唔係佢哋生既，並唔一定會俾新皇帝尊稱做皇太后，死咗之後亦唔會追封諡號，所以佢哋亦唔係下任皇帝名義上既「嫡母」（意思係老豆既大婆）。註：根據《周禮·天官·內宰》，皇后既職務就喺「陰禮教六宮」；當時既皇后有六個寢宮，一個正寢，五個燕寢，合起嚟就係六宮。

明朝既時候，宮中皇妃既封號有好多，例如順妃、寧妃等，但係貴妃仍然係最高級皇妃既封號。明朝既中後期，有用皇貴妃呢個封號，當時貴妃既地位，降咗一級。

清朝既後宮品級又再改變咗，分為皇后、皇貴妃、貴妃，妃、嬪、貴人、常在、答應、官女子；貴妃變成後宮既第三等封號，喺皇貴妃之下，普通既妃之上。

## 歴代王朝貴妃一覧

### 南朝

# 宋孝武帝：宣貴妃殷氏（追封）
# 宋明帝：陳妙登
# 齊武帝：范貴妃
# 陳宣帝：錢貴妃
# 陳後主：張麗華

### 北周

# 北周宣帝：元樂尚、尉遲熾繁

### 唐朝

# 唐高祖：萬貴妃
# 唐太宗：韋珪
# 唐睿宗：豆盧貴妃、崔貴妃
# 唐玄宗：董貴妃、楊玉環
# 唐代宗：獨孤貴妃、崔貴妃
# 唐憲宗：郭貴妃
# 唐穆宗：武貴妃（追封）
# 唐敬宗：郭貴妃
# 唐懿宗：王貴妃、楊貴妃（追封）

### 五代十国

# 後周太祖：張貴妃
# 前蜀高祖：張貴妃
# 前蜀後主：錢貴妃
# 南漢後主：李貴妃
# 後蜀高祖：李貴妃

### 宋朝

# 宋太宗：臧貴妃（追尊）
# 宋真宗：昭靜貴妃沈氏（尊封）、杜瓊真（追尊）
# 宋仁宗：張貴妃、昭節貴妃苗氏（尊封）、昭淑貴妃周氏（尊封）、昭懿貴妃張氏（追尊）
# 宋神宗：懿穆貴妃邢氏（尊封）
# 宋哲宗：慕容貴妃（尊封）
# 宋徽宗：鄭貴妃、王貴妃、懿肅貴妃王氏、王貴妃、喬貴妃、劉貴妃、劉貴妃
# 宋高宗：吳貴妃、劉貴妃、張貴妃
# 宋孝宗：謝貴妃、蔡貴妃
# 宋寧宗：楊貴妃
# 宋光宗：黃貴妃、張貴妃
# 宋理宗：謝道清、賈貴妃、惠昭貴妃閻氏

### 遼朝

# 遼景宗：蕭綽
# 遼聖宗：蕭貴妃、蕭貴妃（耶律燕哥母）
# 遼興宗：蕭三蒨

### 金朝

# 金太祖：蕭貴妃
# 金熙宗：裴滿貴妃
# 海陵王：大貴妃、唐括定哥
# 金世宗：李貴妃

### 明朝

# 明太祖：成穆貴妃孫氏
# 明成祖：昭獻貴妃王氏、昭懿貴妃張氏
# 明仁宗：恭肅貴妃郭氏
# 明宣宗：孫貴妃、端靜貴妃何氏（追尊）
# 明英宗：周貴妃
# 明憲宗：萬貴妃、邵貴妃
# 明世宗：沈貴妃、恭僖貞靖貴妃文氏、閻貴妃
# 明穆宗：李貴妃
# 明神宗：鄭貴妃
# 明思宗：袁貴妃、田貴妃
# 弘光帝：金貴妃

### 清朝

# 清太宗：懿靖大貴妃博爾濟吉特氏娜木鍾
# 清聖祖：貴妃佟佳氏、貴妃佟佳氏、溫僖貴妃鈕祜祿氏、皇考貴妃瓜爾佳氏
# 清世宗：貴妃年氏、熹貴妃鈕祜祿氏、皇考裕貴妃耿氏（尊封）
# 清高宗：貴妃高氏、嫻貴妃輝發那拉氏、令貴妃魏氏、純貴妃蘇氏、慶貴妃陸氏、嘉貴妃金氏、婉貴妃陳氏（尊封）、穎貴妃巴林氏、忻貴妃戴佳氏（追封）、愉貴妃珂里葉特氏（追封）、循貴妃伊爾根覺羅氏（追封）
# 清仁宗：貴妃鈕祜祿氏、諴貴妃劉佳氏、皇考如貴妃鈕祜祿氏
# 清宣宗：全貴妃鈕祜祿氏、靜貴妃博爾濟吉特氏、琳貴妃烏雅氏、彤貴妃舒穆祿氏、佳貴妃郭佳氏（尊封）、成貴妃鈕祜祿氏（尊封）
# 清文宗：貞貴妃鈕祜祿氏、懿貴妃葉赫那拉氏、祺貴妃佟佳氏（尊封）、玫貴妃徐佳氏（尊封）、婉貴妃索綽絡氏（尊封）
# 清穆宗：瑨貴妃西林覺羅氏、珣貴妃阿魯特氏、瑜貴妃赫舍里氏
# 清德宗：兼祧皇考瑾貴妃他他拉氏（尊封）、珍貴妃他他拉氏（追封）
# 溥儀：明賢貴妃譚玉齡（追贈）

## 朝鮮半島
高麗既後宮制度最初並未建立，去到第八代顯宗時期，先至開始用「貴妃」同「淑妃」既稱號，其中一位妃嬪，叫李子林被賜姓「王」同埋封咗做「貴妃」，成為元質貴妃王氏（韓文版）。喺《高麗史》嗰度，除咗佢既出生地同老豆之外，無其他關於佢既記載。亦都唔知道佢既生死日期同墓地喺邊度，佢同顯宗無生到任何細路仔。佢係清州人，佢老豆本性李，因為鎮壓叛亂有功，所以俾國王賜姓王。

後來，到咗第十一代國王既文宗時期，確立咗呢個制度，皇妃、妃子、賢妃、賢妃都成為正一品既封號。

## 相關項目

* '''中國皇后及妃嬪列表'''

## 參考
美人 (位號)

**美人**，係古代中國、越南君王後宮妃嬪嘅一個等級。《漢書．外戚傳》話：「漢興，因秦之稱號，帝母稱皇太后，祖母稱太皇太后，適稱皇后，妾皆稱夫人。又有美人、良人、八子、七子、長使、少使之號焉」，可以睇到，秦朝（或者更早）已經有「美人」呢個後宮嘅等級，「美人」嘅地位喺皇后之下。

《後漢書．皇后紀序》嗰度話：「及光武中興，斲雕為朴，六宮稱號，惟皇后貴人，金印紫綬，俸不過粟數十斛。又置美人、宮人、采女三等，並無爵秩，歲時賞賜充給而已」，可以睇到同皇后、貴人唔同，當時嘅「美人」、「宮人」、「采女」係無正式嘅品位，只係過年過節嘅時候，得到一啲賞賜。清朝乾隆年間編嘅《欽定四庫全書．文獻通考卷二百五十四》嗰度話：「晉武帝采漢魏之制……其餘有美人才人中才人爵視千石以下……美人才人一十五員品正第四是為世婦」，可以睇到漢朝同埋晉朝，美人係正四品，有千石以下嘅俸祿。

魏晉南北朝嘅時候，美人嘅地位低過九嬪，高過才人。隋朝「美人」屬於世婦，地位低過婕妤，高過才人、寶林，仍然係正四品。

根據《新唐書．后妃上》，唐制嘅皇后之下，有四夫人、九嬪，然後係「婕妤、美人、才人各九，合二十七，是代世婦。寶林、御女、采女各二十七，合八十一，是代御妻」，可以睇到唐朝嘅美人有九個位，地位低過婕妤，高過才人。《新唐書．后妃上》又話：「開元時，以後下復有四妃非是，乃置惠、麗、華三妃，六儀，四美人，七才人……」，可以睇到唐玄宗李隆基開元年間，美人嘅人數後嚟減到四人。

五代宋遼金其間，沿用唐朝呢個制度，去到元朝就廢除咗美人呢個封號。元朝嘅後宮等級比較簡單，只設立皇后同妃子兩個等級，妃子嘅人數無規定。

明朝後宮妃嬪等級一般係皇后、皇貴妃、貴妃、妃、嬪，不過明代嘅嬪妃制度比較混亂，無統一嘅制度，每個皇帝都有好多新嘅嬪妃稱號。明朝皇帝用過嘅「散號」（非常設嘅位號）包括：婕妤、昭儀、昭容、貴人、美人等。如果計埋「散號」，明朝嘅妃嬪等級制度係：皇后、皇貴妃、貴妃、妃、嬪、婕妤、昭儀、昭容、貴人、美人。而明朝東宮，太子妃之下，設有才人、選侍、淑女三等。

清朝無設立美人嘅個位號。

## 主要人物

* 虞美人 (項羽)

* 許美人 (漢光武帝)
* 虞美人 (漢順帝)
* 王美人 (漢靈帝)
* 劉美人 (張駿)
* 田美人 (晉廢帝)
* 蔡美人 (宋文帝)
* 蔣美人 (南朝宋文帝)
* 楊美人 (南朝宋文帝)
* 泉美人 (劉友母)
* 蕭美人
* 紀美人 (唐憲宗)
* 晁美人 (唐宣宗)
* 徐美人 (宋真宗)
* 楊宗妙
* 欽慈陳皇后
* 高美人 (宋哲宗)
* 王美人
* 陳美人

## 參考
虞美人 (漢順帝)

**虞美人**（）係郎中虞詩嘅亞女，漢順帝嘅美人，舞陽長公主劉生同漢沖帝劉炳嘅生母。

《後漢書·卷十下·皇后紀第十下》提到「虞美人者，以良家子年十三選入掖庭，又生女舞陽長公主」，意思係虞美人喺十三歲既時候，虞氏以「良家子」（註：「良家子」一般係指出身良家，即係清白人家，既仔女，漢朝既時候指特定階層，又擁有一定資產，又遵循倫理綱常，而又從事正當職業既人既仔女。）嘅身份選入掖庭（喺長安城嘅漢朝後宮）。

之後，佢生咗個囡叫劉生。永和三年（138年）佢亞女受封做舞陽長公主。漢安二年（143年），虞美人生咗漢順帝嘅獨生仔劉炳。建康元年（144年），漢順帝駕崩，兩歲嘅太子劉炳即位，第二年正月死咗，享年唔夠三周歲（佢既正式諡號係「孝沖皇帝」，史稱「漢沖帝」）。

《後漢書·卷十下·皇后紀第十下》跟住提到「自漢興，母氏莫不尊寵。順帝既未加美人爵號，而沖帝早夭，大將軍梁冀秉政，忌惡佗族，故虞氏抑而不登，但稱『大家』而已」，意思係自從漢朝興盛以嚟，皇帝嘅亞媽從來都無唔受到尊寵嘅，當皇帝登基嘅時候，皇帝嘅亞媽通常都會獲得一個榮譽封號，按理應該會封做太后，不過，虞美人就無要求到，根據《後漢書》既記載，由於大將軍梁冀既揸住實質既朝政，忌恨其他家族，虞美人同埋虞氏氏族驚梁冀會害佢哋，所以避官爵位，只係叫做「大家」（係指望族、卿大夫嘅意思）。

熹平四年（175年），漢靈帝封佢做憲園貴人、漢質帝嘅亞媽陳夫人做勃海孝王妃，所以佢又叫做虞貴人。光和二年（179年），即係佢老公同亞仔死咗之後大約卅年，虞美人死咗。根據《資治通鑑·卷057》所講：「……會順帝虞貴人葬，百官會喪還……」，意思係當時啱啱係漢順帝嘅妃子虞貴人死咗，舉行葬禮嘅時候，文武百官為咗送葬都返嚟京城。

## 攷

類:東漢人
類:虞氏
劫數難逃

《**劫數難逃**》（），原名《**壹獄II劫數難逃**》（），係2024年上畫嘅港產片，由張繼聰、張建聲、黃光亮、蔡瀚億、鄒文正主演，孫立基執導。套戲係《壹獄壹世界：高登闊少踎監日記》續作，但屬全新故仔。另外套戲喺2023年喺中國大陸嘅網絡電影平台率先上架。

## 演員表
### 主要角色
*張繼聰 飾 孫逸辰
*張建聲 飾 胡海
*黃光亮 飾 司徒標
*蔡瀚億 飾 伍仔
*鄒文正 飾 大強
### 其他角色
*鄭浩南 飾 馬多薩（典獄長）
*林雪 飾 白頭
*林子傑 飾 阿華
*李靜儀 飾 欣欣
*鄧沛楠 飾 拖鞋勝
*張松枝 飾 黃法

## 出面網頁
*
反貪風暴之加密危機

《**反貪風暴之加密危機**》（），係2024年上畫嘅港產片，由吳卓羲、馬志威、蘇皓兒、張建聲主演，吳家偉執導。戲名雖然用咗「反貪風暴」，但同林德祿執導嘅《風暴》系列（中國大陸叫《反貪風暴》系列）電影冇關連。

## 故事大綱
駱一峰係廉政公署嘅總調查主任，根據署長嘅命令成立咗一支特別小組，負責調查某銀行高層利用加密幣造市而涉及嘅貪污案。駱一峰找嚟咗蓋幣嘅交易平台軟體設計師—徐心，希望佢可以善用高科技進入平台進行搜尋。喺進行調查嘅過程中，發現銀行嘅財政已經搞到亂七八糟，而嫌疑人被鎖定係銀行高層何進濤。喺整個調查過程中，被調查者遭到神秘人襲擊，廉署嘅臥底探員更係遭到毆打致昏迷，重傷不堪。就係呢個時候，銀行主席亦遭到綁架。然而，綁匪唔止高調將綁架片段放上網引起公眾關注，仲要求以造市案有關嘅蓋幣作支付工具。由於種種巧合，令駱一峰更加相信造市案背後嘅黑手同綁匪可能係同一個人。商業犯罪因此演變為刑事罪案，廉政公署發誓會全力追捕兇手。
## 演員表
### 主要角色
*吳卓羲 飾 駱一峰
*馬志威 飾 宋子軒
*蘇皓兒 飾 徐心
*張建聲 飾 宋子文
### 其他角色
*吳家麗 飾 宋老太
*栢天男 飾 Henry
*陳欣妍 飾 Hailey
*朱晨麗
*劉浩龍
*黃祥興 飾 光哥
*鄒文正

## 外間迴響

* 中國作家協會會員何佳霖喺文匯報專欄寫文，讚揚吳家麗同其他男演員嘅表現。
* 香港影評網站講。鏟。片形容，喺整體節奏上，內容對於片長略為勉強，但整體節奏算係可以。電腦入侵嘅場景亦比起《斷網》同《潛行》實在。男演員表現唔錯，但女演員就只係得蘇皓兒較為做得好。

## 參考來源


## 出面網頁
*
臨時劫案

《**臨時劫案**》（），原名《**臨時械劫**》，係2024年上畫嘅港產片，由郭富城、林家棟、任賢齊主演，麥啟光執導。套戲係2024年其中一套賀歲片。

## 演員表
### 主要角色
*郭富城 飾 梅藍天
*林家棟 飾 笠水
*任賢齊 飾 慕容輝（冇用輝）

### 其他角色
*張可頤 飾 姜灝雯（姜姐）
*姜大衛 飾 蝦少
*林雪 飾 肥叉
*盧海鵬 飾 笠水阿爸
*梁仲恆 飾 魚佬
*鮑起靜 飾 笠水阿媽
*王敏德 飾 炭哥
*胡定欣 飾 依琳
*孫佳君 飾 莊嬸
*曾比特 飾 大頭
*符家浚 飾 金毛菊
*張松枝 飾 白頭蘭
*姜卓文 飾 阿南
*陳毅燊 飾 李嘉威
*王頌茵 飾 冰冰

## 睇埋
*《臨時決鬥》

## 出面網頁
*
盜月者

《**盜月者**》（）係2024年上畫嘅港產片，由盧瀚霆、呂爵安、張繼聰、白只主演，袁劍偉執導。套戲係2024年其中一套賀歲片。

## 演員表
### 主要角色
*盧瀚霆 飾 李錦佑
*呂爵安 飾 馬文舜
*張繼聰 飾 大賊
*白只 飾 渠王

### 其他角色
*姜濤 飾 萊叔（特別演出）
*袁富華 飾 權叔
*張松枝 飾 牛榮
*朱天	 飾 Tony哥
*劉若寶 飾 香港新聞主播
*艾妮 飾 日本新聞主播
*郭鋒 飾 八爺
*邵美君 飾 紅姐
*蘇振維 飾 童童

## 出面網頁
*
何爵天

**何爵天**（，）係香港電影導演，憑執導《正義迴廊》攞到2023年度香港電影金像獎新晉導演。

## 執導作品
*2015年：《激戰獅子山》
*2022年：《正義迴廊》
*2023年：《死屍死時四十四》

## 演出
### 電視節目（ViuTV）
*2023年：《ERROR暑期自作業》第3集嘉賓
*2024年：《同AI開片》第6-7集嘉賓
*2024年：《選角》第2-7集專業評審
*2025年：《跟住大佬去旅行》主持
*2025年：《全民造星VI》評判（第一回合［1-14集]）

### 電視劇（ViuTV）
*2024年：《反起跑線聯盟 2》 飾 電影導演
王迅

**王迅**，上海出生，1997年移民加拿大，因為喺加拿大無牌經營移民顧問公司，令過千名華人失去加拿大移民或公民身份而知名。

佢喺2006年至2014年期間，經營「新加威移民顧問有限公司」，以護照蓋假章、地址造假、就業造假、製造虛假文件、教唆客戶說謊等手段幫助上百名客戶攞到加拿大永久居民或公民身份，從中獲利逾1000萬加元，但從未就此繳稅。呢次係加拿大史上規模最大嘅移民造假案，東窗事發後，王迅喺2015年被判處7年監禁，但2018年獲得假釋出獄。

有啲人因此失去永久居民或公民嘅資格，亦有啲人喺調查期間自己放棄資格。不過，有啲喺案件入面失去資格嘅人，就提出上訴，指造假嘅係王迅同佢嘅員工，而唔係佢哋。佢哋又認為，加拿大公共安全部遲遲未有對無牌嘅移民顧問採取行動，亦要承擔責任。

## 參考
桃園機場捷運

**桃園機場捷運**，通稱機場捷運、機捷，係一條橫跨臺灣臺北市、新北市、桃園市嘅捷運線，始於臺北車站，終於中壢。佢係臺灣嘅第一條主要提供機場聯外交通嘅捷運線，亦係第一條有跳站停靠運作模式嘅捷運線。除咗提供桃園國際機場嘅聯外交通，仲有區域鐵路嘅運輸功能。營運機構係桃園捷運公司。營運長度51.03公里，係全臺最長嘅捷運線。2017年2月2號接受團體搭乘，2月16號開放畀市民試乘，3月2號正式營運。
## 車站




## 註釋

## 參考資料
### 引用

### 网页

* 桃園都會區捷運系統路網方案示意圖（桃園市政府捷運工程處）2016年3月 
* 機場捷運建設計畫簡報（PDF檔）

## 外部連結

* 機場捷運Google Map版網頁 
* 交通部高速鐵路工程局捷運工程處->民眾服務->桃園捷運系統機場線各車站出入口示意圖、中文文宣簡介以及英文文宣簡介
* 桃園大眾捷運股份有限公司->乘車指南->路網圖
*交通部鐵道局北部工程處
* 臺北市政府捷運工程局 興建路線-臺灣桃園國際機場捷運 
* 臺灣桃園國際機場聯外捷運系統延伸至中壢火車站建設計畫  
* 桃園機場捷運車廂外殼已經放置於川崎兵庫工廠 
* 機場捷運 紫色直達車內裝曝光！北車加設行李托運處 東森旅遊雲 2014-10-26
*  桃園市政府-捷運工程局
正一品

**正一品**係中國、朝鮮、越南、琉球等國家嘅古代官位嘅一個品秩，属於最高級嘅官員。一般係宰相（有時又叫丞相、相國、尚書令、尚書僕射、中書令、侍中等）、「三公」（太師、太傅、太保）、「三司」（大司徒、大司馬、大司空）等國君之下嘅最高級別嘅高官；皇帝嘅主要親屬（親王、公主、皇后、高級別嘅妃），亦都有相應嘅正一品封位。

## 中國

### 起源
中國最早用正一品呢個品秩名稱嘅時期，可以追溯到北朝嘅鮮卑化漢人政權北齊。自從曹魏政權設立咗「九品官人法」（又叫做「九品中正制」）呢個中央政府官員品位制度之後，最高嘅品位多以「第一品」稱呼。直到比北齊稍為早啲嘅後魏，亦都用相同嘅品位名，但係亦有用其他嘅品位名，例如，同北齊同時期嘅北周，最高嘅品位係「正九命」。

### 北齊

* 太師、太傅、太保、王、大司馬、大將軍、太尉公、司徒公、司空公。

### 隋

* 太師、太傅、太保，王，太尉、司徒、司空

### 唐朝

#### 文武官

* 正一品：太師、太傅、太保、太尉、司徒、司空、天策上將

#### 封爵

* 正一品：王（親王、國王）、公主、妃、王妃、王太妃、國夫人

### 宋朝

* 太師、太傅、太保，少師、少傅、少保，親王，丞相（南宋），尚書令、中書令、侍中

### 元朝

* 職官：太師、太傅、太保、中書令、中書省右左丞相
* 文散官：開府儀同三司、儀同三司、特進、崇進、金紫/銀青榮祿大夫
* 爵：王
* 勛官：上柱國

### 明朝

#### 文武官

* 宗人府：宗人令、左宗正、右宗正、左宗人 、右宗人
* 三公：太師、太傅、太保
* 中書省：左丞相、右丞相（洪武十三年罷相）
* 五軍都督府：左都督、右都督

#### 封爵

#### 散官

* 特進榮祿大夫、特進光祿大夫

### 清朝
主條目：大清官位

#### 文武官

* 三公：太師、太傅、太保
* 殿閣大學士
* 領侍衛內大臣 掌鑾儀衛事大臣

#### 封爵

* 一二三等子爵、 一二三等鎮國將軍

#### 散官

* 光祿大夫、建威將軍

## 朝鮮

### 高麗王朝

#### 文武官

* 三師：大師、大傅、大保
* 三公：大尉、司徒、司空

#### 文散階

* 三重大匡

#### 王族

* 內命婦：貴妃、淑妃、德妃、賢妃
* 外命婦：大長公主、公主

### 朝鮮王朝

#### 文武官

* 議政府：領議政、左議政、右議政
* 訓煉都監都提調、御營廳都提調、禁衛營都提調、扈衛大將

## 越南

### 阮朝

* 文官：勤政殿大學士，文明殿大學士，武顯殿大學士，東閣大學士
* 武官：五軍都統府都統掌府事

## 琉球
琉球國採用「九品十八階」，詳情參考琉球の位階（暫時只有日文版）

#### 文武官

親方（日文：ウェーカタ，係琉球王國官員品位，係琉球士族嘅最高級稱號），「正一品」到「従二品」。親方之中，三司官（日文：さんしかん；漢字：「阿司多部」，後嚟叫「法司」），係琉球王國實際主理政務嘅官員，呢三位實際處理政務嘅最高統帥係透過投票選出嚟，所以只有道德修養高，又精通文學、倫理、經濟、治國嘅儒家學者先至有機會當選。三司官本身係從一品（日文：従一品），不過如果位階去到「紫地浮織三司官」，佢嘅品位就係「正一品」，頭「戴紫地五色浮織冠」、「青地五色浮織冠」、「紫地浮織冠」插上「金簪」。

註：攝政（日文：摂政），又叫國相、王相、諸司代，係琉球國朝廷官員嘅最高品位，係三司官嘅上級，主理國家政治（日文：聴邦政），不過一般唔會實際處理政務。

## 参考
大司徒

**大司徒**係「三司」之一；「三司」係指大司徒、大司馬、大司空，「司」既意思就係掌管；有啲朝代，大司徒會就咁叫司徒。金文（鐘鼎文）用既係「司土」、「司馬」、「司工」；而「司土」就係之後既「司徒」，「司工」就係之後既「司空」。

根據《周禮》，周朝既時候，天下官職分為天、地、春、夏、秋、冬六官。而司徒係地官之首，當時係「卿」做呢個位（周朝既官制，天子下面係諸侯、卿、大夫、士），地位只係相當於「三公九卿」當中既九卿。

**大司徒**係古代主管國家財政收入既最高級官員，佢既主要職務喺《周禮·地官司徒》嗰度有清晰既描述：「**大司徒**之職：掌建邦之土地之圖，與其人民之數，以佐王安擾邦國……以土均之法辨五物九等，制天下之地征，以作民職，以令地貢，以斂財賦，以均齊天下之政」，意思就係總管土地、物產、徵稅、令社會公平合理。

漢朝初期，無設立司徒呢個位，去到公元前1年（漢元壽二年，西漢時期漢哀帝劉欣既第三個年號），將丞相呢個位改名做「**大司徒**」去到東漢武帝劉秀期間，又將大司馬改成太尉，當時既「三公」係指太尉、**大司徒**、大司空。去到公元52年（建武二十七年，東漢光武帝劉秀既第三個年號），將「大司徒」既「大」字唔要，就咁叫「司徒」。

## 參考
穿越阿拉伯

《**穿越阿拉伯**》（）係香港MakerVille製作嘅遊埠節目，由陳安立同梁凱晴主持，2024年2月3號到4月6號逢禮拜六20:00－20:30喺香港電視娛樂ViuTV播出。節目主持會去約旦同杜拜拍嘢。

## 每集一覽

## 出面網頁
*ViuTV：穿越阿拉伯

## 電視節目變遷
反駁隊

**反駁隊**，坊間又叫**應變反駁隊**，係香港特區政府成立嘅團隊，喺2024年重新啟動《基本法》第23條立法工作嗰陣，專門應對互聯網同社交媒體上面被當局認為係「抹黑」或者「惡意攻擊」嘅資訊。呢個團隊係喺2024年1月25號行政長官李家超出席立法會互動交流答問會嗰陣頭一次被提及。同年1月30號，保安局局長鄧炳強喺立法會話自己就係反駁隊隊長。

## 核心解說隊
香港政府亦設立咗核心解說隊，專門要嚟解說香港政府嘅政策，特別喺基本法第23條立法。解說隊嘅核心隊員包括有行政長官李家超、律政司司長林定國、同埋保安局局長鄧炳強。

## 後續
基本法23條立法完成之後，政府話，反駁隊仲會繼續運作，同埋「有關工作嘅開支喺唔會公開」。至於反駁隊會唔會長期保持落去，政府話，反駁隊有朝一天都會解散，但係，反駁隊嘅精神喺會長存嘅。

## 註

## 睇埋
*五毛黨
*網絡打手

## 參考
正二品

**正二品**係中國、朝鮮、越南、琉球等國家嘅古代官位嘅一個品秩，低過從一品，高過從二品。
法治

**法治**（）係一個政治理想，代表一個地區嘅人民，包括佢哋嘅管治階層，都遵守同一批法律。呢個概念好多時會用“冇人超過法律之上”嚟代表。法治同憲法主義相似，係一個政治情況，而唔係一個法律上嘅具體規則之一。大英百科全書將佢定義為： “因爲要避免出現冇王管嘅權力、維護公平管治、同埋人人平等，而實施嘅制度、程序、或者慣例”("the mechanism, process, institution, practice, or norm that supports the equality of all citizens before the law, secures a nonarbitrary form of government, and more generally prevents the arbitrary use of power.")

法治呢個概念早喺 Aristotle 嘅年代已經有記錄：“法律嘅管治比任何人嘅管治都正當，而任何攞到更高權力嘅人，都只應該係做法律嘅守護者”。"Rule of Law" 呢個詞語由16世紀英國開始用，當時主要係用嚟反對君權神授嘅概念。英國哲學家 John Locke 相信：”一個自由嘅社會，就係一個喺入面嘅人民，只會受到由立法機構清楚寫明嘅法律，而平等咁受規限嘅社會。佢哋嘅自由唔會喺法律以外，受到政府或者其他人民冇故限制”。

## 睇埋
* 正當法律程序
* 社會契約
* 法家

## 出面網頁

* *[https://www.springer.com/journal/40803 海牙有關法治嘅資料]*
* 世界正義工程
* *[https://wikis.fu-berlin.de/display/SBprojectrol/Home “明白世界各地嘅法治”]：嚟自柏林自由大學*
* [“法治：概念、主要原則、同框架”](https://web.archive.org/web/20101208191651/https://www.venice.coe.int/docs/2010/CDL-UDT(2010)022-e.pdf) (Ehm Frithjof)
* [對世界各地嘅司法系統做評分](https://www.europarl.europa.eu/RegData/bibliotheque/briefing/2013/130502/LDM_BRI(2013)130502_REV1_EN.pdf) (Rafał Mańko, 2013年7月23號, 歐洲議會圖書館)

## 攷

類:政治哲學
類:自由主義
未入流

**未入流**又叫**流外**，係中國、朝鮮、越南、琉球等國家嘅古代官位，低過從九品嘅官。
錫特卡

**錫特卡**（），係美國阿拉斯加州第五大城，住咗8千人。佢陸地面積7,434平方公里，全境面積12,461平方公里，係美國面積最大嘅城。
曼徹斯特 (搞清楚)

**[[曼徹斯特]]**（）多數指英國城鎮，亦可以係：
*大曼徹斯特
*曼徹斯特 (紐咸西州)
啟德（德朗邨）巴士總站

**啟德（德朗邨）巴士總站**（）位於香港九龍城區啟德承啟道德朗邨德珊樓外，2013年開。

## 總站路線資料
*九龍巴士5M線：啟德（德朗邨） ↺ 九龍灣站
遺產語言

**遺產語言**（；）係指一個人細個嗰陣喺屋企學嘅語言，但唔夠機會用所以搞到佢唔熟。

## 概念
舉個具體例子，想像有個小朋友，佢祖先係粵藉華人講粵語嘅，但係佢屋企喺阿爺阿嫲嗰代就移咗民過加拿大卑詩省；呢位小朋友嘅家人唔重視粵語，覺得粵語「學嚟都冇用」，其後佢父母為咗「想佢學英文學得好啲」而選擇咗完全淨係用英文同佢講嘢，等到呢位小朋友大個咗，就淨係識英文，粵語講得唔通順。

## 問題

事實係，有唔少父母都嫌自己嘅母語「冇用」，唔肯用母語同仔女講嘢。呢種現象喺廿一世紀初廣受關注。詳情可以睇睇語言威望、雙層語言同語言滅亡等嘅概念。

## 睇埋
*母語

## 引述
外籍人士 (劇集)

《**外籍人士**》（英文：**Expats**）係美國影視串流平台Amazon Prime Video嘅英文網絡劇集，用2014年香港做背景，由妮歌潔曼主演，喺2024年1月26號上架。

## 演員
### 主演
* 妮歌潔曼 飾演 Margaret Woo
*  飾演 Hilary Starr
*  飾演 Mercy Cho
*  飾演 Clarke Woo
*Tiana Gowen 飾演 Daisy Woo
*Bodhi del Rosario 飾演 Philip Woo
*  飾演 Essie
*Amelyn Pardenilla 飾演 Puri
*積赫斯頓 飾演 David Starr

### 客串
* 陳慧珊 飾演 Olivia Chu
* 岑樂怡 飾演 Charly
* 柯煒林
* 王君馨
* 姜麗文

## 事件
### 香港豁免檢疫風波
2021年8月劇組同一眾演員到香港拍攝，嗰時仍然有疫情相關管控政策，但主角妮歌潔曼被揭發獲豁免檢疫，引起公眾非議，擔心散播病毒。當時香港政府嘅商務及經濟發展局回應話，妮歌潔曼喺香港執行指定專業工作相關活動，按規例獲豁免隔離檢疫。

### 唔畀香港觀眾睇
劇集喺2024年1月26號上架，世界各地用戶都可以睇，唯獨香港地區用戶冇得睇。Amazon未有公開原因，不過坊間估計原國可能係劇情出現同雨傘運動相關畫面，擔心誤觸《香港國安法》有關。

## 出面網頁
*觀看 外籍人士第一季 | Prime Video
巧人

**巧人**（***Homo habilis***）又叫**能人**，係靈長目人科人屬一個絕種嘅物種，喺231萬年前到165萬年前喺非洲東部到南部存在。
歐洲小鹿

**歐洲小鹿**（***Dama dama***）又叫**歐洲黇鹿**、**黇鹿**，係鹿科小鹿屬（黇鹿屬）一個物種，原產歐洲。
非洲野狗

**非洲野狗**（***Lycaon pictus***）又叫**非洲野犬**、**非洲豺犬**，係犬科非洲野狗屬現存唯一一個物種，原產撒哈拉以南非洲。
伊比利亞山貓

**伊比利亞山貓**（***Lynx pardinus***）又叫**伊比利亞猞猁**，係貓科山貓屬一個物種，原產伊比利亞。
啡鼠

**啡鼠**（***Rattus norvegicus***）又叫**褐鼠**，係鼠科大家鼠屬一個物種，原產華北地區，但經已散佈到差唔多全世界。
蒙古野馬

**蒙古野馬**（***Equus ferus przewalskii***）又叫**普氏野馬**，係馬科馬屬野馬現存唯一一個亞種，原產蒙古西部到中國新疆準噶爾盆地東部。
野馬

**野馬**（***Equus ferus***）係馬科馬屬一個物種，有三個亞種：蒙古野馬、已滅絕嘅歐洲野馬，同埋由歐洲野馬馴服而嚟嘅馬。
印度犀牛

**印度犀牛**（***Rhinoceros unicornis***）又叫**印度犀**、**大獨角犀**，係犀科獨角犀屬一個物種，原產印度北部。
斑點鬣狗

**斑點鬣狗**（***Crocuta crocuta***）又叫**斑鬣狗**，係鬣狗科斑點鬣狗屬現存唯一一個物種，原產撒哈拉以南非洲。
歐洲水鼬

**歐洲水鼬**（***Mustela lutreola***）又叫**歐洲水貂**，係鼬科鼬屬一個物種，原產歐洲。
加拿大山貓

**加拿大山貓**（***Lynx canadensis***）又叫**加拿大猞猁**，係貓科山貓屬一個物種，原產加拿大。
亞洲獅

**亞洲獅**（***Panthera leo persica***）係貓科豹屬獅子一個亞種，原產西亞，不過而家得返印度古吉拉特邦有。
河馬科

**河馬科**（***Hippopotamidae***）係偶蹄目一個科，現存得返兩個屬：河馬屬同埋倭河馬屬。
青年廣場

**青年廣場**（），前稱**香港青年發展中心**（），俗稱**Y-Square**、**YS**、**柴灣青年發展中心**及**柴灣青年廣場**，係一座位於香港東區柴灣道238號嘅建築，為香港特別行政區民政事務局所擁有，現時由2010年開始新世界集團轄下嘅新世界設施管理有限公司以非牟利形式負責管理及營運。

青年廣場於2001年6月興建，到2003年12月至2005年7月期間暫停工程，最終於2008年11月落成。建設費總額約7.5億港元，政府撥款5億5,090萬港元興建，其餘2億港元由華人永遠墳場管理委員會贊助。廣場於2009年4月開始為部份設施陸續進行試業，直至2010年3月6號正式啟用。設施包括商場（主要由補習社及教育中心租用）、設有643個座位嘅Y綜藝館、Y劇場、多用途場地及設有148間客房嘅Y旅舍等。

## 歷史
青年廣場前身為柴灣社區中心、環翠里休憩處及柴灣道迴旋處行人天橋嘅柴灣道（樓梯）同環翠道（緩陂樓梯）出口之所在地。

1998年，前任行政長官董建華於施政報告提出對青少年服務加強重視，宣布耗資9億元將柴灣社區中心重建為青年發展中心。原計劃樓高24層，總面積為35,000平方米。中心設青少年發展活動使用嘅場地、由青年實業家以及有意推動青年發展嘅商業機構經營嘅咖啡室同商店、以至150間旅舍房間。

不過該建議公佈後，引起各界嘩然。單係建築費預計要花8億5,630萬元。另加顧問費5,200萬元。唔少議員皆批評呢啲計劃太過昂貴，係浪費資源。此外，當時市政總署（今康樂及文化事務署）轄下嘅好多場地租用率欠佳，並無增加嘅必要。

2000年6月，民政事務局同香港建築師學會舉辦青年廣場嘅建築設計比賽，比賽分兩階段進行，喺同年11月結束。

2000年12月，建築設計比賽優勝者嘅作品首度被公開。民政事務局為其舉辦一連九日嘅公開展覽，喺19號舉行開幕儀式；同期政府開始進行柴灣社區中心清拆工程，於2001年5月完成。

到咗2001年，政府向立法會申請5.5億元，喺柴灣興建青年發展中心，預期喺2005年底落成。並以自負盈虧模式運作，政府透過貸款或資助形式，設立一項營運基金作開辦費，無需倚靠政府嘅經常資助，政府將成立有限公司專責管理並委任董事會成員。同年6月，開始進行地基暨興建主座大樓地庫工程，至2003年12月完成。

不過，香港當時經濟環境欠佳，喺2003年政府發現中心首10年營運，將有9,000萬嘅赤字。同年年底，青年發展中心嘅地基同地庫工程完工，由於未能確定中心嘅營運模式，當局將中心嘅上蓋建築工程延至2005年中才興建。工程延誤18個月，每個月仲要畀20萬，合共360萬嘅保養地盤費用。直到2005年7月，主座同旅舍兩座大樓建築工程正式開始恢復。

## 樓層設施
### 主座大樓
*地庫及地下，表演廰（稱為「**Y 綜藝館**」）
*1樓，展覽平台（稱為「**Y [[展覽]][[平台]]**」）
*2樓，多用途禮堂（稱為「**Y 劇場**」）
*2M樓，香港藝術學院 - 繪畫及攝影工作室
*3樓，零售商店（稱為「**Y 生活館**」）
*4樓，餐廳
*5樓-6樓，多用途場地 - 興趣小組室，鋼琴室，展覽區，創意工作室
*6樓，舞蹈室
*7樓，公民教育資源中心
*8樓中庭，香港藝術學院 - 行政辦公室
*8樓-9樓，多功能場地／辦公室（當中807-808室係香港青聯會址）
*9樓玻璃房，香港藝術學院 - 圖書館
*12樓玻璃房，香港藝術學院 - 多用途課室
*12樓-14樓，Y旅舍

### 旅舍大樓
*1樓-12樓，青年旅舍，96間客房

## 參考




## 出面網頁

*青年廣場官方網頁
*Facebook專頁：Youth Square
狀王之王

《**狀王之王**》（英文：**Justice Sung Begins**）係香港無綫電視製作嘅清裝電視劇，由王浩信、姚子羚、金剛、王子涵、陳楨怡、林子聰、張達明主演，監製張達明。故仔用狀師宋世傑做主題。共18集。

## 出面網頁
* 狀王之王 | TVB 無綫電視
本尊就位

《**本尊就位**》（）係香港無綫電視製作嘅民初電視劇，由孔德賢、謝東閔、陳嘉慧、黃嘉樂、莫偉文、李成昌、黎燕珊、韋家雄、甄采浠、樊亦敏主演，監製梁耀堅。故仔用神仙呂洞賓同神棍做主題。

## 出面網頁
* 本尊就位 | TVB 無綫電視
2023年亞足協亞洲盃

**2023年亞足協亞洲盃**，係第18屆嘅亞足協亞洲盃，原定喺2023年6月16號到7月16號喺中華人民共和國搞，但到咗2022年5月14號，中華人民共和國因武肺疫情同埋動態清零政策影響宣佈棄辦，最後响同年10月17號，由亞洲足球協會宣布改喺卡塔爾搞。

因為卡塔爾要避開夏季，而且卡塔爾足球代表隊亦獲邀參加2023年美洲金盃，所以褪遲到2024年1月12號到2月10號搞，最後由卡塔爾足球代表隊順利冧莊。

## 賽事
### 分組賽
#### A組

#### B組

#### C組

#### D組

#### E組

#### F組

#### 小組第三名

### 淘汰賽

## 參考


## 連出去
*官方網站
表音文字

**表音文字**（；）係指每隻文字素都表達緊某隻音素嘅文字系統。例如羅馬字就係一種表音文字。

同一隻字符，唔同語言以至同一隻語言嘅唔同書寫系統，都可能會用隻字符表示唔同嘅音。例如羅馬字母 **j** 喺粵拼同標準德文等嘅語言入邊係用嚟寫好似（想像漢字**吔**同**也**）噉嘅音嘅，但係响一般嘅英文書寫裡邊，啲人見到呢隻字符嗰陣第一刻諗到嘅音明顯唔係 嗰個音。

## 類型

*字母系統
*Abugida
*音節文字
*特徵文字

## 睇埋
*國際音標
*語素文字
*正字法深度

## 註釋
華人永遠墳場管理委員會

**華人永遠墳場管理委員會**（簡稱**華永會**、或**BMCPC**）成立於1913年，於1964年根據法例 (第1112章)《華人永遠墳場條例》而成為法定非牟利公營機構。華永會轄下墳場均為私人墳場，包括香港仔華人永遠墳場、荃灣華人永遠墳場、柴灣華人永遠墳場同將軍澳華人永遠墳場。

1913年香港華裔人士獲政府撥地興建墳場，於是呢批華人喺香港仔建立首個華人墳場，隨後更組成華人永遠墳場管理委員會，負責策劃同管理與墳場有關嘅事宜，並得到當時嘅華民政務司同意出任主席，主權移交之後改由民政及青年事務局局長擔任主席，並且由地政總署署長及食物環境衛生署署長擔任官守委員。

除咗管理墳場之外，委員會亦將每年嘅收入，喺扣除開支後撥作慈善用途，捐贈予慈善組織。

## 委員名單

## 委員會各處設施開放時間
### 配售處（辦事處）
*星期一至五
**上午九時至中午十二時三十分
**下午二時至四時三十分

*星期六、日及公眾假期休息

### 各個墳場
*各墳場辦事處每日上午九時至下午四時三十分開放
*各墳場靈灰閣每日上午九時至下午四時三十分開放
**逢農曆年初一至初三休息
**清明及重陽節期間，各墳場靈灰閣嘅開放時間將會延長

## 出面網頁
* 華人永遠墳場管理委員會
* 華永會冀建第五個墳場 
* 白紙：永遠太遠
贏在旅遊起跑線

《**贏在旅遊起跑線**》（）係香港MakerVille製作嘅遊埠節目，由黃奕晨同黃可盈主持，2024年2月11號到4月21號逢禮拜日20:00—20:30喺香港電視娛樂ViuTV播。節目主持會去捷克同克羅地亞介紹一啲喺聯合國教科文組織世界遺產名錄「預備名單」嘅景點。

## 每集一覽

## 節目調動
*2024年4月14號：由於19:30–22:30直播《第42屆香港電影金像獎頒奬典禮》，所以停播一次。

## 出面網頁
*ViuTV：贏在旅遊起跑線

## 電視節目變遷
倉持春希

**倉持春希**（；）係日本嘅童星，佢係《躲貓貓！》第七代小姐姐「小春」嘅扮演者。

## 出演作品
### 電視節目
* 《躲貓貓！》（第七代小姐姐「小春」，2019年4月1日－2023年3月31日）

### 廣告
* 麥當勞 開心樂園餐「魚城嘅細路們」篇（2018年）

## 參攷
武石櫻華

**武石櫻華**（；）係日本嘅童星，佢係《躲貓貓！》第八代小姐姐「小櫻」嘅扮演者。

## 出演作品
### 電視節目
* 《躲貓貓！》（第八代小姐姐「小櫻」，2023年4月3日－）

## 參攷
田原加奈子

**田原加奈子**（；）係日本嘅童星，佢係《躲貓貓！》初代小姐姐「加奈」嘅扮演者。

## 出演作品
### 電視節目
* 《躲貓貓！》（第一代小姐姐「加奈」，1996年4月1日－1999年4月2日）

## 參攷
齊藤里奈

**齊藤里奈**（；）係日本嘅童星，佢係《躲貓貓！》第二代小姐姐「里奈」嘅扮演者。

## 出演作品
### 電視節目
* 《躲貓貓！》（第二代小姐姐「里奈」，1999年4月5日 - 2003年4月4日）

## 參攷
空閑琴美

**空閑琴美**（；）係日本嘅童星，佢係《躲貓貓！》第四代小姐姐「小琴」嘅扮演者。

## 出演作品
### 電視節目
* 《躲貓貓！》（第四代小姐姐「小琴」，2007年4月2日 - 2011年3月25日）

## 參攷
杉山優奈

**杉山優奈**（；）係日本嘅童星，佢係《躲貓貓！》第五代小姐姐「小優」嘅扮演者。

## 出演作品
### 電視節目
* 《躲貓貓！》（第五代小姐姐「小優」，2011年3月28日 - 2015年3月27日）

## 參攷
大角雪

**大角雪**（；）係日本嘅童星，佢係《躲貓貓！》第六代小姐姐「小雪」嘅扮演者。

## 出演作品
### 電視節目
* 《躲貓貓！》（第六代小姐姐「小雪」，2015年3月30日 - 2019年3月29日）

## 參攷
馮太后

**馮太后**（），長樂郡信都人。係南北朝時北魏嘅政治人，魏文成帝拓跋濬嘅皇后，跟諡號叫**文明太皇太后**。佢喺465年做太后臨朝聽政，輔佐咗獻文帝同埋孝文帝兩位君主。

## 攷
*《魏書·卷13》
*《北史·卷13》

類:中國皇后
張羿

**張羿**（）係中國大陸嘅女童星，佢係《咿呀咿呀》初代小姐姐「小亦」嘅扮演者。

## 經歷
2007年8月14號，張羿出世於上海市。2017年，成為《咿呀咿呀》嘅小姐姐時以團友嘅身份入選，當時同孫雅瞳同時在場。興趣係影相，未來嘅夢想係成為老師或主持人。

## 出演作品
### 電視節目
*《咿呀咿呀》（第一代小姐姐「小亦」，2017年7月1號－2020年5月8號）

## 參考資料

## 出面網頁
*
男科

**男科**（英語：Andrology）係一門醫學專科，集中喺男性專有疾病以及男性生殖系統嘅研究，同婦科相對應。

## 睇埋

*泌尿科
獵王

國際象棋入面，**獵王**（）係一種戰術，透過不斷將軍已經暴露咗出嚟嘅王，達至最後將死嘅目的。好多時隻王被逼行到過去對面嗰半嘅棋盤，然後被將死。一個成功嘅獵王通常每步都係強迫（forcing）嘅，對手無辦法重新組織防禦。

## 名局
獵王嘅名局有Lasker–Thomas, 1912，去到左邊嘅局面嘅時候，Lasker 行 1.Qxh7+，之後每一步黑棋都係被迫行嘅，最後 8.Kd2 將死。Lasker最後一步可以揀「型啲」嘅 8.0-0-0，一樣都係將死。

## 睇埋
* 國際象棋戰術

## 參考資料

## 外部連結

* "Royal Walkabouts" by Edward Winter
* "Chaos in a Miniature" by Edward Winter
黃粉蟲

**黃粉蟲**（學名：）係甲蟲下嘅一種昆蟲。黃粉蟲係指啲幼蟲，而成蟲可以叫**黃粉甲蟲**。

黃粉蟲成日畀人攞嚟做生餌。
語言純化

**語言純化**（；），個英文名直接意譯可以叫**語言純淨主義**，係一類有關語言嘅理念，屬規範語言學。提倡語言純化嘅人認為，講同寫某隻語言嗰陣要排除「外來影響」先至可以達致「純正嘅語言」。

## 個案
### 粵語
廿一世紀初嘅粵語群體冇乜明顯嘅語言純化傾向，不過現代粵語有唔少嚟自英文嘅借詞，提倡粵語純化嘅人可能會反對人用呢啲借詞。追求「純漢語式粵語」嘅人可能會主張粵語群體要淨係用源自漢語嘅詞彙同用法，排斥嚟自百越語或者歐洲語言嘅詞彙同用法。

### 英文

例如支持英文純化嘅 16 世紀英格蘭學者莊·赤就試過噉樣講：
:原文句子："Our tung shold be written cleane and pure."
:現代串法："Our tongue should be written clean and pure."
:粵譯：「我哋嘅語言應該要寫得乾淨又純潔。」
分析吓佢呢一句嘢，

:
留意佢用咗 tung（現代串法係 tongue；大致似）一字，呢隻名詞通常係指**[[脷]]**，但又可以指**語言**噉嘅意思。Tongue 呢隻字詞經過語源考證，係英文固有字詞（可以睇睇日耳曼語言），有別於嚟自拉丁文嘅 language 一字—佢寫嘢講嘢嗰時，淨係肯用英文固有字詞，唔肯用嚟自拉丁文嘅外來字詞。

## 同源語言

喺一個好常見嘅情況之下，兩種密切相關嘅語言或者語言變體會直接互相競爭，一種較弱，另一種較強。講強語言嘅人士可能會將較弱嘅語言形容為強語言嘅「方言」，暗示佢冇獨立存在；作出回應，保衛較弱語言嘅人就會不遺餘力證明佢哋嘅語言同樣自主。

喺呢個語境之下，意第緒語同荷蘭語過去有時會被視為德語嘅方言。而對於喺荷蘭東部同德國北部使用嘅低地德語，爭議至今仍然存在，因為佢可以被視為荷蘭語或德語嘅方言，又或者係一種獨立嘅語言。一個最近先獲得官方國家語言地位嘅相關語言例子，就係盧森堡語。

由於語言學界並冇提供一個學術上嘅方言定義，加上語言學家對呢個區分持懷疑態度（見有軍隊同海軍嘅方言就係語言），所以呢個論點實際上係關於身份政治嘅主觀問題，有時會引起參與者極端嘅情緒。

### 文字系統

密切相關嘅語言往往容易混合埋一齊。防止呢種情況嘅一個方法，就係採用唔同嘅文字系統或者唔同嘅正字法。

例如：  
* 摩爾多瓦語同羅馬尼亞語幾乎各方面都一模一樣，只係摩爾多瓦語喺1992年摩爾多瓦獨立之前，一直用緊摩爾多瓦西里爾字母系統——雖然而家喺德涅斯特河沿岸仍然使用——而羅馬尼亞語就用羅馬尼亞字母（拉丁字母）系統。  
* 印地語同烏爾都語喺書寫上有明顯分別，前者用Devanagari字母，後者用以阿拉伯字母為基礎嘅字母系統。近幾十年嚟，由於印地語受到梵語化影響，而烏爾都語則經歷咗阿拉伯化同波斯化，令兩者愈來愈分化。  
* 塞爾維亞語同克羅埃西亞語嘅文學標準主要分別喺於分別採用咗塞爾維亞西里爾字母同拉丁字母。佢哋基於基本上一模一樣嘅方言——一種形式化嘅新斯托卡維亞方言（斯托卡維亞係塞爾維亞語同克羅埃西亞語共同嘅唯一方言）——因此互通性非常高。

## 睇埋
*借詞
*語言意識形態

## 引咗
東基爾布萊德

**東基爾布萊德** (;  [ˈkʲʰiʎə ˈvɾʲiːtʲə əɲ ˈɛɾ]) 係一座喺蘇格蘭南拉納克郡嘅城鎮，同埋佢都係南拉納克郡最大嘅城鎮。喺1947年五月六號成為咗蘇格蘭第一個新城鎮。 

## 地理

漢密爾頓係南拉納克郡議會行政總部嘅所在地，位於東基爾布賴德以東約 5 英里（8 公里）處。

## 休閒同文化

## 宗教
東基爾布萊德大約有卅間基督教教會， 其中仲包括9間蘇格蘭教會、3間浸信會教會、同埋4間羅馬天主教教會。

## 友好城市

*  丹麥巴勒魯普 (1965) 

## 知名人士

* ，1962年佢喺東基爾布萊德出世。佢都係《**四個婚禮一個葬禮**》嘅其中一位演員

## 參考資料
荃灣華人永遠墳場

**荃灣華人永遠墳場**（）係香港華人永遠墳場管理委員會旗下墳場，喺新界荃灣西南、葵涌西北，1941年6月19號啟用。
柴灣華人永遠墳場

**柴灣華人永遠墳場**（，直譯**歌連臣角華人永遠墳場**）係香港華人永遠墳場管理委員會旗下墳場，喺香港島柴灣南部歌連臣角一帶，1963年8月1號啟用。
艾納斯

**艾納斯**（）係沙地阿拉伯利雅得嘅職業足球球會，喺1955年成立，依家踢緊沙地職業足球聯賽。

## 榮譽
*沙地職業足球聯賽冠軍：1975年、1980年、1981年、1989年、1994年、1995年、2014年、2015年、2019年
*沙地國王盃冠軍：1974年、1976年、1981年、1986年、1987年、1990年
*亞洲盃賽冠軍盃冠軍：1998年

## 球員

## 參考


## 出面網頁
*官方網站
2007年亞足協亞洲盃

**2007年亞足協亞洲盃**，係第14屆嘅亞足協亞洲盃，喺2007年7月7號到7月29號喺印尼、馬來西亞、泰國、越南搞，係史上頭一次由四國共同主辦嘅國際體育賽事。而由呢屆開始亦提早咗一年搞，避開同歐洲國家盃、奧運會同一年。呢屆最後由伊拉克足球代表隊攞冠軍。
2004年亞足協亞洲盃

**2004年亞足協亞洲盃**，係第13屆嘅亞足協亞洲盃，喺2004年7月17號到8月7號喺中華人民共和國搞，最後由日本足球代表隊攞冠軍。
2019年亞足協亞洲盃

**2019年亞足協亞洲盃**，係第17屆嘅亞足協亞洲盃，喺2019年1月5號到2月1號喺阿拉伯聯合酋長國搞，最後由卡塔爾足球代表隊攞冠軍。

## 賽事
### 分組賽
#### A組

#### B組

#### C組

#### D組

#### E組

#### F組

#### 小組第三名
2015年亞足協亞洲盃

**2015年亞足協亞洲盃**，係第16屆嘅亞足協亞洲盃，喺2015年1月9號到1月31號喺澳洲搞，最後由澳洲足球代表隊攞冠軍。
1992年亞足協亞洲盃

**1992年亞足協亞洲盃**，係第10屆嘅亞足協亞洲盃，喺1992年10月29號到11月8號喺日本搞，最後由日本足球代表隊攞冠軍。
1988年亞足協亞洲盃

**1988年亞足協亞洲盃**，係第9屆嘅亞足協亞洲盃，喺1988年12月2號到12月18號喺卡塔爾搞，最後由沙地阿拉伯足球代表隊順利冧莊。
1984年亞足協亞洲盃

**1984年亞足協亞洲盃**，係第8屆嘅亞足協亞洲盃，喺1984年12月4號到12月21號喺星加坡搞，最後由沙地阿拉伯足球代表隊攞冠軍。
1980年亞足協亞洲盃

**1980年亞足協亞洲盃**，係第7屆嘅亞足協亞洲盃，喺1980年9月15號到9月30號喺科威特搞，最後由科威特足球代表隊攞冠軍。
1976年亞足協亞洲盃

**1976年亞足協亞洲盃**，係第6屆嘅亞足協亞洲盃，喺1976年6月3號到6月13號喺伊朗搞，最後由伊朗足球代表隊攞冠軍。
1972年亞足協亞洲盃

**1972年亞足協亞洲盃**，係第5屆嘅亞足協亞洲盃，喺1972年5月7號到5月19號喺泰國搞（原本主辦國係以色列，但係以色列响1967年打贏六日戰爭之後，同阿拉伯世界有牙齒印），最後由伊朗足球代表隊順利冧莊。
2000年亞足協亞洲盃

**2000年亞足協亞洲盃**，係第12屆嘅亞足協亞洲盃，喺2000年10月12號到10月29號喺黎巴嫩搞，最後由日本足球代表隊攞冠軍。
1996年亞足協亞洲盃

**1996年亞足協亞洲盃**，係第11屆嘅亞足協亞洲盃，喺1996年12月4號到12月21號喺阿拉伯聯合酋長國搞，最後由沙地阿拉伯足球代表隊攞冠軍。
1968年亞足協亞洲盃

**1968年亞足協亞洲盃**，係第4屆嘅亞足協亞洲盃，喺1968年5月10號到5月19號喺伊朗搞，最後由伊朗足球代表隊攞冠軍。
1964年亞足協亞洲盃

**1964年亞足協亞洲盃**，係第3屆嘅亞足協亞洲盃，喺1964年5月26號到6月3號喺以色列搞，最後由以色列足球代表隊攞冠軍。
1960年亞足協亞洲盃

**1960年亞足協亞洲盃**，係第2屆嘅亞足協亞洲盃，喺1960年10月14號到10月23號喺南韓搞，最後由南韓足球代表隊攞冠軍。
1956年亞足協亞洲盃

**1956年亞足協亞洲盃**，係第1屆嘅亞足協亞洲盃，喺1956年9月1號到9月15號喺英屬香港搞，最後由南韓足球代表隊攞冠軍。
## 比賽場地
*香港大球場
美國運輸司令部

**美國運輸司令部** (**USTRANSCOM**)係美國國防部下轄聯合作戰司令部之一，職能係提供返陸海空全方位嘅運輸支持，保障返美國投送啲部隊同物資去任何需要嘅地方。運輸司令部嘅HQ位處伊利諾州斯科特空軍基地，1987年組建，當任司令係空軍上將。

## 攷
適者生存 (電視節目)

《**適者生存**》（EPG用名：；網站用名：）係香港MakerVille製作嘅真人騷節目，由2024年2月4號到4月14號，逢禮拜日22:30至23:30喺香港電視娛樂ViuTV播。節目會講三個ViuTV女藝人（米露迪、蔡寶欣同蔡宛珊）同三個臺灣女仔（謝明君、芮恩同姜巧文）喺臺灣山區進行野外生存訓練嘅情形。

## 參加者

## 每集一覽

## 節目調動
*2024年2月11號：由於20:30-22:30播《壞蛋獎門人3》，《Chill Club》第214集改到22:30-23:30播，所以停播一次。
*2024年3月31號同4月7號：由於22:30-23:00播《金像玩家》（第三輯），第8集同第9集改到23:00-24:00播。
*2024年4月14號：由於19:30-22:45、22:45-23:00、23:00-23:30同23:30-23:35分別直播《第42屆香港電影金像奬》、播《Chill Club 推介榜》、《新聞報道》同《製作中》，第10集改到23:35-24:30播。

## 註

## 出面網頁
*ViuTV：適者生存

## 電視節目變遷
基西米湖

**基西米湖**（）美國佛羅里達州萊克威爾士市（Lake Wales）東面大約15哩嘅一個湖，除咗西岸同一小部份，幾乎成個湖都屬於奧西歐拉縣（Osceola County），嗰小部份就屬於波爾克縣（Polk County）。

基西米州公園（Lake Kissimmee State Park）有好多野生動物，包括白頭海鵰、白尾鹿、短吻鱷、魚鷹、短尾貓、火雞、沙丘鶴、美洲鶴、黑美洲鷲同濱鳥噉，而湖邊嘅 Joe Overstreet Road係世界知名嘅觀鳥勝地。

湖入面最少有五個島，以大小排分別係 Brahma島、Sturm島、鳥島（Bird Island）、兔島（Rabbit Island）同牛島（Ox Island）。

## 參考

## 外面拎
*Florida State Park website
*Kissimmee River Watershed - Florida DEP

類:美國嘅湖
湖
中國作家協會

**中國作家協會**，簡稱中國作協，係一個由中國作家組成嘅人民組織，由中國共產黨領導，係正部級單位，受中央機關參照公務員法管理。中國作協係中國文學藝術界聯合會嘅團體會員之一。儘管同時中國作協同中國文聯都受中央機關參照公務員法管理，但中國作協唔計入文聯團體會員總數，行政級別上同中國文聯係平級。
何佳霖

**何佳霖**，香港親中派作家，紫荊黨黨員，常用筆名**度姆洛妃**，有時會喺一啲親中派媒體寫影評等文章。

## 組織參與

* 中國作家協會會員
* 香港國際創意學會主席
* 香港文學促進協會副理事長
* 華夏民族文化教育基金會會長
* 《華星詩談週刊》主編
* 香港中華文化總會常務理事
* 香港女作家協會主席
* 《香江文壇》《女也》雜誌總編

## 政治立場
佢係香港親中派支持者，喺2019年藝發局選舉嘅時候，曾經被質疑六四民運同香港反送中運動等議題避而不談，又喺一次同選民見面嘅場合入面高呼「我係中國人，我愛中國、我愛香港」。

之後佢接受大公報訪問嗰陣，就批評部分激進反送中示威者沉浸喺自己嘅情緒入面，迷失咗自己，既唔認真了解歷史，又缺乏國民認同。又話佢哋如果多啲歷史同文學創作就會冇咁暴戾，但就對被批評用暴力執法嘅香港警察避而不談。

佢亦曾經參與公開聯署支持北京未經諮詢或香港人同意，強行訂立嘅《港版國安法》。

## 參考
威靈頓教育機構張沛松紀念中學

**威靈頓教育機構張沛松紀念中學**（）係香港西貢區將軍澳一間主要用中文授課嘅津貼中學，喺1997年創校。
奧基喬比湖

**奧基喬比湖**（）係美國佛羅里達州最大嘅一個淡水湖，係美國第十大天然淡水湖，亦係繼密芝根湖之後，美國本土（唔計阿拉斯加同夏威夷州）第二大天然淡水湖。

奧基喬比湖面積，雖然係咁，但係湖水深度祇係得。作為佛羅里達州甚至美國東南部最大嘅湖，佢係一望無際，睇唔到對面岸。係湖正北面嘅基西米河（Kissimmee River）係佢主要嘅水源。 個湖係由五個縣瓜分： 沼澤縣（Glades）、奧基喬比縣（Okeechobee）、馬丁縣（Martin）, 棕櫚灘縣（Palm Beach）同亨德里縣（Hendry），而且五個縣縣界喺湖中心附近同時相遇。

## 註

類:美國嘅湖
湖
分隔字符

**分隔字符**（），又叫**定界符**、**分隔符**、**分隔號**，係由一個或者多個字符组成嘅序列，用嚟標明純文字、或者其他，各部分之間嘅邊界。成日用嚟做分隔字符嘅有逗號字符，喺度擔任分隔字符。

喺數學，分隔字符好多時係用嚟指定數學運算嘅範圍，字符單丁用又得（好似係冒號，用喺「1 : 4」），一對望落相反嘅字符一齊用又得（好似係，用喺「\langle a, b \rangle」）。

分隔字符係標明邊界嘅方法之一，唔係唯一方法。其他嘅方法仲有Declarative notation。
歐洲葡文

**歐洲葡文**係指歐洲嘅葡文，即係指葡萄牙本土嘅葡文，相對於例如巴西葡文。
唇音

**唇音**（；）係輔音嘅一類，發出呢類音嗰陣個人嘅最少一塊嘴唇係活躍嘅發聲器。

例子有雙唇鼻音  —想像（**媽**）開頭嗰個輔音，係一種雙唇音，發音嗰時會用到上下兩塊嘴唇阻斷空氣流動，即係調音部位**好前**。

## 概論
擦音

**擦音**（；）係輔音嘅一類，發出呢類音嗰陣個人會迫空氣通過由兩個發聲器靠得好埋而組成嘅通道，例如 （想像）涉及兩塊嘴唇扮演噉嘅角色。

## 概論
噝音

**噝音**（；）係輔音嘅一類，發出呢類音嗰陣氣流會喺窄道之間摩擦，同時條脷會拉長，將氣流帶到去牙最尖嘅位，衝擊牙嘅背面，造成更高頻率嘅湍流，產生強烈、嘈雜嘅聲。

## 概論
喉音

**喉音**（；）可以算係輔音嘅一類，發出呢類音嗰陣個人聲門會係活躍嘅發聲器。

## 概論
近音

**近音**（；）係輔音嘅一類，發出呢類音嗰陣發聲器會互相接近，但造成嘅空間唔夠窄，發聲亦唔大聲，製造唔到湍流。

## 概論
語素文字

**語素文字**（；）係一種文字類型，主要「表達意思」，精確啲講即係每隻符號表示緊一隻字詞或者形態素。例如多數漢語傳統上用開嘅漢字，以及係古埃及嘅聖書體，就被指係屬於語素文字。
齒齦鼻音

**齒齦鼻音**係好多話都聽到嘅輔音。萬國音標用來寫，鼻音。

世上好多語言都有齒齦鼻音，粵語都唔例外。
特徵文字

**特徵文字**（ ）係文字系統類型。如果話某套文字有特徵文字嘅特性，意思係話個系統啲符號嘅形狀並非任意，而係每個符號都設計到建基於佢對應嗰個音嘅語音學特性。

## 概論

舉個具體例子，諺文就係一套好出名嘅特徵文字。諺文係一套字母，起源自李氏朝鮮，由朝鮮世宗李裪响 15 世紀中帶領一批學者發明嘅。

廿世紀前嘅朝鮮族有用開漢字。漢字係包括粵語在內多數漢語傳統用嘅文字系統，漢字屬於語素文字，好多字符都係以表達意思為主，會表示字詞或者形態素，而**唔**係講嘢嘅元音或者輔音。諺文就係純表音嘅（响呢點上似羅馬字），隻隻符號都表示緊元音或者輔音，唔帶有任何內置嘅意思。除此之外，諺文個做法，仲將啲寫輔音嘅符號設計到形狀似一個人讀嗰個音嗰時聲道嘅某啲狀態，例子有
:ㄴ  → 依個符號寫嘅係 噉嘅音，留意一個人發出  音嗰陣時條脷嘅形狀。
:ㄱ  → 依個符號寫嘅係 噉嘅音，留意人發出  音嗰陣時條脷嘅形狀。
:ㅁ  → 依個符號寫嘅係 噉嘅音，人發出  音嗰時嘴唇會合到實一實然後打返開。
下邊係圖解。


File:Pronounciation ㄴ.png|ㄴ：齒齦鼻音 n
File:Pronounciation ㄱ.png|ㄱ：清軟腭塞音 g
File:Pronounciation ㅁ.jpg|ㅁ：雙唇鼻音 m


有關「唔同元音同輔音，發音嗰陣聲道狀態有咩分別」呢條問題，可以睇睇語音學，尤其係發聲語音學。

## 影響

諺文吸引咗好多語言學工作者留意：一般認為，好似諺文噉嘅特徵文字，做到字符設計到形狀上似聲道狀態。呢一點被指係令到特徵文字非常合乎直覺非常易學，能夠有效提升識字率。例如李氏朝鮮噉，就被指係發明咗諺文之後文盲率大跌。

## 睇吓
*發聲語音學
*元音同輔音
*表音文字
*字母系統

## 引述
篇文用咗嘅行話或者專有名詞，英文（或者第啲外語）版本如下：

篇文引用咗以下呢啲文獻同網頁：

## 拎
* 韓國點樣打造咗一套正嘅字母 - 文字嘅歷史，一段 YouTube 片講到韓字嘅設計。
Vercetti Regular

__NOTOC__

**Vercetti Regular**，簡稱 **Vercetti**，係一套免費嘅冇腳字字款，由希臘雅典嘅 Filippos Fragkogiannis 同俄國聖彼得堡嘅 Richard Mandona 設計，2022年推出；授權條款用咗2020年推出嘅 （友好許可證）。

呢套字款採用嘅主要係古典體嘅設計，但係加入咗幾何設計元素。設計師喺製作 Vercetti 嗰陣亦用咗一隻叫 MgOpen Moderna 嘅早期開源字體。

套字體有326個字形，包括數字、符號、標點符號和變音符號，可以用喺好多用拉丁字母的語言。可以下載嘅格式包括 OTF、TTF、WOFF 同 WOFF2。

## 參考

## 出面網站
* 官方網站
* Licence Amicale
* Fonts In Use (Vercetti)
* 

## 註
加拿大線

**加拿大線**（）係加拿大卑詩省大溫哥華地區 SkyTrain 系統一條地鐵線，連接溫哥華、列治文同溫哥華國際機場。條線全長，總共有16個站，喺2009年8月17號啟用。

條線原先預計去到2013年嘅時候乘客數會達每日10萬人次，並喺2022年達到14.2萬人次。但去到2010年中嘅時候，第一個目標已經達成；2018年平日乘客量去到14.7萬人次，比預期早咗4年。

## 車站

## 參考
外溫動物

**外溫動物**（英文：ectotherm，嚟自希臘文：ἐκτός／ektós意思係「外部」同 θέρμη／thermē 意思係「熱」），通常又叫做「冷血動物」 ，係一種內部生理熱源相對比較少既動物，佢哋既體溫控制方面唔重要性 。呢啲生物體（例如青蛙）依賴環境熱源；咁樣做，佢哋就能夠用好低既新陳代謝率而唔會影響佢哋既生存。

其中一啲動物生活喺溫度幾乎固定既環境嗰度，例如典型既深海區域，所以可以被視為恆溫既外溫動物。相反，喺溫度變化好大，大到足以限制其他外溫動物既生理活動既地方，好多外溫動物物種會習慣搵外部熱源（太凍既時候）或者避暑（太熱既時候）；例如，除了一系列既行為溫度調節機制之外，好多爬行動物仲會用曬太陽，或者係太熱既時候搵陰涼既地方，嚟到調節體溫。

同外溫動物相反，內溫動物，好多時候主要喺依靠內部新陳代謝過程產生熱量，而中溫動物（mesotherms）就用中間策略。

由於動物用既溫度控制方式有兩種以上，所以以前既術語「溫血」（warm-blooded）同「冷血」（cold-blooded）已經唔再喺科學術語，不過一般人仍然有啲繼續咁用。

## 適應
唔同既行為模式令到某啲外溫動物能夠喺一定程度上調節體溫。 為咗取暖，爬行動物同好多昆蟲​​會搵陽光充足既地方，而且會用盡方法將自己暴露喺太陽之下。喺有害既高溫之下，佢哋會搵陰涼既地方或者涼爽既水。喺天寒地凍既時候，蜜蜂迫埋一齊嚟減少熱量流失。蝴蝶同飛蛾會調整翅膀既方向，用最大既受熱翼面積，曬太陽，喺起飛之前，盡量積聚多啲熱量 。群居毛毛蟲，例如森林帳篷毛毛蟲（forest tent caterpillar）同美國白蛾（fall webworm），都喺用一大群一齊曬太陽既辦法嚟調節體溫。 好多飛行昆蟲，例如蜜蜂同大黃蜂，亦會喺飛行之前，用低幅度振動飛行肌肉既方式，喺啲翼無大幅度活動既情況之下，嚟提高佢哋既內部溫度。 呢種內溫活動就係點解咁難一致咁用「變溫性」（英語：Poikilothermy）同「恆溫性」（Homeothermy），同埋「變溫動物」（英語：Poikilotherms）同「恆溫動物」（Homeotherms）等既呢啲生物學術語。

除咗行為適應之外，生理適應（physiological adaptations）亦都對外溫動物調節體溫有幫助。潛水爬蟲類透過熱交換機制保存熱量，嚟自皮膚既冷血喺身體核心向外流動既血液嗰度吸收熱量，重新利用同保存一啲本來可能會浪費咗既熱量。牛蛙既皮膚喺炎熱既時候會分泌更多既黏液，透過蒸發呢啲黏液，可以實現更好既冷卻效果。

喺好凍既時期，一啲外溫動物會進入蟄伏狀態，新陳代謝會減慢，或者喺某啲情況之下，例如林蛙，佢哋係會實際上停止咗新陳代謝。呢種蟄伏狀態，可能會持續一整晚，亦都可能會持續一個季節，甚至好幾年，呢啲時間既長短，取決於物種同環境。

有養爬行類動物既人，可以用紫外光燈嚟幫佢哋既寵物「曬太陽」。
File:American alligators (Alligator mississippiensis), Attwater Prairie Chicken National Wildlife Refuge.jpg|中午時，美洲短吻鱷喺度曬太陽
File:Junonia lemonias DSF upper by Kadavoor.JPG|陽光下既蛇眼蛺蝶
File:BLACK SNAKE.jpg|清涼既朝早，一條1.8m長既蛇喺度曬太陽


## 優缺點
外溫動物好大程度上依靠陽光之類既外部熱源嚟達到各種身體活動需要既最佳體溫，所以佢哋依靠環境條件嚟達到需要既體溫。相反，內溫動物主要依靠自身既新陳代謝活躍既器官（肝、腎、心臟、大腦、肌肉），甚至係棕色脂肪組織等專門產熱既器官嚟產生需要既溫度嚟維持幾乎固定既體溫。喺一樣既體重之下，外溫動物既代謝率通常低過內溫動物好多，所以內溫動物通常需要比較多既食物消耗，而且通常需要能量含量比較高既食物。同外溫動物既承載能力相比，呢種要求，可能會限制咗內溫動物可以生活既環境。

由於外溫動物依靠環境條件嚟調節體溫，所以佢哋通常喺夜晚同朝早表現得比較遲緩。當佢哋啱啱先喺藏身既地方出嚟既時候，好多晝行外溫動物需要喺朝早俾太陽曬下，等體溫升高咗之後，先至能夠開始正常既活動。因為呢個原因，喺涼爽既天氣之下，大多數外溫脊椎動物既覓食活動只可能喺日頭，而喺好凍既天氣之下，大多數物種根本無辦法生存到。例如，喺蜥蜴之中，大多數夜間活動既物種，例如檐蛇（壁虎），會用「等運到」既搵食策略。呢種策略唔需要好似主動搵食咁花費咁多能量，亦都唔需要用高強度既狩獵行動。不過，喺另一個角度嚟睇，「等運到」既搵食方法，可能需要等好長既時間，甚至會徒勞無功。一般嚟講，內溫動物唔能夠承受咁長既時間無嘢食，但係適當既適應，外溫動物可以等待好耐而唔會消耗太多能量。因為呢個原因，內溫脊椎動物物種對環境條件既依賴性比較小，而且喺佢哋既日常活動模式之中，形成咗更大既差異性（包括物種內同物種間）。

喺外變溫動物之中，環境溫度既波動可能會影響佢哋既體溫。呢種體溫變化叫做變溫性（英文：poikilothermy），雖然呢個概念並無得到廣泛既認同，而且呢個術語既使用量正喺度減少緊。對於輪蟲等既小型水生生物嚟講，變溫性實際上係絕對既，但係其他生物（例如蟹）有更多既生理選擇，佢哋可以走去溫度適合既地方，避免環境溫度變化，或者減輕呢啲變化既影響 。外溫動物亦可以表現出恆溫既特徵，特別係喺水生生物之中。通常，佢哋周圍既環境溫度範圍相對固定，而且由於增加體溫會消耗比較多既能量，佢哋好少會保持一個比較高既內部體溫。

## 參考
農田水利法

**農田水利法**係宋神宗喺熙寧二年（1069年）頒佈嘅鼓勵農業發展政策，亦都係王安石主持嘅新變法工作入面其中一項法令。

北宋時期，因土地兼併同埋賦役不均，令到水利工程嚴重失修，農田好多荒廢，所以喺1067年宋神宗即位，同埋王安石執政之後，喺公元1069年（熙寧二年）頒布咗農田水利法，派官專責管理。農田水利法嘅目的係鼓勵農民修建水利工程、開墾荒廢咗嘅土地，同埋多啲耕種嘅措施。

修建水利工程嘅材料由當地居民按戶分派。如果係靠民力起唔到嘅，工程費唔夠嘅可以問政府借，利息一分；如果單一州縣負擔唔起，可以夾埋幾個州縣一齊負責。如果有官員或者平民提出到有利土地種植嘅方法，或者指出水利設施（例如堤堰）嘅問題同有效嘅改善方案，都可以論功封賞。

呢條法令喺頒佈之後嘅七年內，根據《宋會要輯稿》既記載，全個北宋興修水利工程達到17,093項，收益民田多達36,177,888畝。

類:北宋
聖餐杯

**聖餐杯**（**Chalice**）係一種有腳嘅杯，通常用金或者銀裝飾，用喺基督宗教嘅儀式，裝住聖餐禮用嘅聖血。
聖杯

**聖杯**可以係：
*聖杯 (亞瑟王傳說)（Holy Grail），亞瑟王傳說提到嘅聖杯
*聖杯 (基督教)（Holy Chalice），相傳係耶穌喺最後嘅晚餐用過嘅杯
*聖餐杯（Chalice），宗教儀式用到嘅杯
*擲筊嗰陣二隻筊杯一正一反嘅結果
聖杯 (亞瑟王傳說)

**聖杯**（**Holy Grail**）係不列顛嘅亞瑟王傳說入面嘅一件聖物，被認為有神秘嘅力量。12世紀尾，有法蘭西詩人話聖杯即係耶穌喺最後嘅晚餐用過嘅聖杯，自此好多文藝創作都採用呢個講法。
外傳

**外傳**（）係一類作品，係指基於或模仿已有作品嘅作品。如果係基於原有作品嘅正宗外傳嘅話，會聚焦喺主線故仔以外元素，譬如係配角同支線故仔。

## 例
*《飛狐外傳》：武俠小說《雪山飛狐》嘅外傳，講主角胡斐後生嗰陣嘅經歷
*《葉問外傳：張天志》：電影《葉問3》嘅外傳，用打輸咗主角葉問嘅張天志嚟做主角
## 睇
*前傳
*續集
*品牌延伸
續集

**續集**（**Sequel**）係一類作品，故仔發生喺上一部作品之後，延續上一部作品嘅時空。有啲作品名（包括譯名）會直接用「續集」兩字，有啲就會用「2」或者「II」去代表。

## 例
*《超人續集》：電影《超人》嘅續集

## 睇埋
*前傳
*外傳
繪圖機

**繪圖機**（**Plotter**）係一部畫向量圖像嘅機械，屬列印機嘅變種，可以配筆頭喺紙上畫圖，亦可以配刀頭喺塑膠、真皮等等物料𠝹圖案。
錐 (縫)

**錐**（；），又叫**手縫機**、**手縫器**、**手縫錐**，係人手縫紉用到嘅架撐，通常由一個木手柄同一枝金屬針構成，多數用嚟拮穿皮革。
萬用刀

**萬用刀**（**Pocketknife**）係一把收埋幾個刀鋒嘅刀仔，可以跟唔同用途揀用唔同嘅刀鋒。其中最出名嘅萬用刀係瑞士軍刀。
瑞士軍刀

**瑞士軍刀**（**Swiss Army knife**）係一種萬用刀，特色係將好多用途擺落同一把刀仔入面。呢類刀最早係瑞士嘅軍人用，所以後尾畀人叫做瑞士軍刀。
陀螺羅經

**陀螺羅經**（**Gyrocompass**）又叫**陀螺羅盤**，係一類唔靠磁力嘅羅經，用內置嘅陀螺儀搵方向。同一般羅經比較，陀螺羅經可以指向真正嘅北極而唔係地磁北極。陀螺羅經精確度高，唔受地磁同船磁影響，喺船隻導航、隧道同埋礦場都會用到。
縮放儀

**縮放儀**（**Pantograph**）又叫**比例畫圖器**，係一個可以喺畫畫嗰陣同時畫出一個放大或者縮細版本嘅架撐。

## 文化
因為集電弓外形同縮放儀似，所以英文共用同一個字去稱呼兩者。
電視咭

**電視咭**（**TV tuner card**）全名**電視調諧咭**，係畀電腦可以接收電視訊號嘅硬件，傳統係一張擴充咭，但亦可以係USB手指嘅形式。

雖然21世紀頭開始唔少電視台都提供網上電視直播，但一般都會限制截圖同錄影功能，而如果用電視咭直接接收電視訊號，就可以避開呢啲限制。
單片眼鏡

**單片眼鏡**（**Monocle**）係18世紀到20世紀頭流行嘅眼鏡款式，得一塊鏡片，有條繩可以綁喺件衫度。
連續性 (虛構故仔)

敘事學講到嘅**連續性**（；），係指件作品嘅唔同時期喺角色同情節等方面有幾前後一致。舉個簡單例子，喺衰仔樂園入邊嘅角色 Kenny（港譯**碌葛**）成日都會喺一集當中死亡，但係下一集佢就會好似冇晒事噉再出場。喺呢種情況下，個虛構故仔就算係「冇乜連續性，唔前後一致」。一個虛構故仔冇連續性唔一定係一件壞事，一個故仔缺乏連續性，有可能達致到幽默等嘅作用。
射石砲

**射石砲**（**Bombard**）係中世紀到近代流行嘅加農炮，多數用鐵鑄造，用火藥去射出用石頭整嘅彈。
諸葛紫岐

**諸葛紫岐**（**Marie Zhuge**，），係香港息影女藝人，做過模特兒，拍過一啲廣告同電影，2012年同生意人薛嘉麟結婚後息影。

## 部分公職

* 香港島婦女聯會會長

## 參考來源
計步器

**計步器**（**Pedometer**）係種可以記低一個人行咗幾多步嘅儀器。21世紀頭智能電話同智能手錶興起，本身已經內置計步器嘅功能。
姜紫藍

**姜紫藍**（**Color Keung**，），係香港息影女藝人，做過模特兒同亞洲電視女藝員，2008年度亞洲小姐競選佳麗。佢2009年息影後轉行做攝影同作家。
林韋瑩

**林韋瑩**（**Monna Lam**，），前名**林宜芝**、**林依錡**，係香港息影女藝人，有四分一德國血統，做過模特兒，2007年工展小姐亞軍，2010年代初拍過幾套電影。
馮鎵瀠

**馮鎵瀠**（**Naomi Fung**，），係香港息影女藝人，做過模特兒同電影演員，亦曾經去過臺灣發展。佢亦係藝人林俊賢嘅表妹。
羅子喬

**羅子喬**（**Bella Lo**，），前名**羅靖琋**（**Annabella Lo**），係出身澳門嘅香港息影女藝人，2009年喺香港出寫真集而出道做模特兒，喺2010年代拍過幾套電影。
陳曉晴

**陳曉晴**（**Rachel Chan**，）係香港女藝人，早年做過模特兒，又拍過幾套電影，曾報名參選2015年度香港小姐競選但未能入圍最後12強，2017年開始轉型做武術藝人，曾創立舞蹈武術女子組合「炫風少女」，而家佢係一位武術指導，擅長吊威也特技。
鍾溥敏

**鍾溥敏**（**Mandy Chung**，），係香港女演員，2009年度香港小姐競選佳麗，做過廣告模特兒、無綫新聞港聞實習記者、香港有線電視同無綫電視體育節目主持、《蘋果日報》副刊記者，2016年開始拍過唔少電影，亦有演出電視劇。
林司敏

**林司敏**（**Ciwi Lam**，），係香港息影女藝人，北京出世，小學嗰陣移居香港，做過模特兒，2000年代尾到2010年代頭亦拍過幾套電影。佢2018年同香港電台節目主持阮德鏘結婚。
徐佳琦

**徐佳琦**（**Jackie Xu**，）係出身上海嘅香港息影女藝人，2008年開始喺上海做模特兒，2011年到香港發展，喺2010年代拍過多套電影。
徐碧琪

**徐碧琪**（**Pikki Tsui**，），係香港息影女藝人，做過模特兒，亦做過香港賽馬會同ViuTV嘅節目主持，2010年度香港珠寶小姐亞軍。
## 演出

### 節目主持（ViuTV）
*2016年：《Lady Mama》
俸祿

**俸祿**，係古時中國嘅歷朝歷代，朝廷發俾公職人員或者官吏嘅報酬。

## 沿革
不過唔同嘅朝代有啲唔同嘅規定，不過最早嘅官吏報酬唔係用現金嘅形式俾嘅；喺封建制度嘅時候，俾嘅係土地，甚至係「封土建國」（封建制度），對唔係最高級別嘅官吏，俾嘅係糧食同其他實物。 

### 商朝
喺商朝，用嘅係「封建制度」（封土建國），當時封「官」授「爵」，每個官爵都有屬於自己嘅封地，所以唔需要朝廷出糧俾佢哋。唔單止無糧出，其實封地每年嘅糧食，係要用稅嘅形式繳納俾朝廷。而封地嘅大細同埋肥沃程度，就代表咗官位、爵位嘅大細。官位、爵位越大，土地嘅產量越大，官爵可以得到嘅收入就越多，要納嘅稅亦都越多。註：「爵」其實係商朝或者更早嘅時期，係用青銅製造嘅飲酒用器皿（酒杯），因為當時製造青銅一啲都唔容易，所以只有宮廷同官爵先至有得用，而爵亦都自然成為地位嘅象徵。

### 東周
到咗東周時期，官僚體制出現咗變化，各國嘅國君喺任用官吏嘅時候，出俾啲官吏嘅糧餉制度。 到咗戰國嘅中期，隨著封建制度嘅逐漸退場，官僚制度嘅建立，國君俾官吏嘅報酬，已經好少用「分封土地」嘅封建辦法，取而代之嘅係俾一定數量嘅糧食做報酬，叫做俸祿，有時亦都會用錢幣、黃金或者實物嚟獎賞佢哋。 從此之後，實物俸祿喺一段相當長嘅時間成為咗主流。 需要留意嘅係，「俸祿」唔係一個單一嘅概念，「俸」同「祿」其實係兩個唔同嘅概念。「俸」就好似依家嘅老闆出糧俾僱員，係薪水，一般係月薪；「祿」就係食物配給同埋實物「工資」，包括穀物。根據《論語別裁》，作者南懷瑾嘅解釋：對古代官員，「祿」嘅重要性係遠遠高過「俸」嘅。

### 漢朝
到咗漢朝，官吏嘅出糧制度更加完善，俸祿嘅形式亦都開始變成更加正規。 根據唔同嘅等級，官吏能夠攞到唔同數量嘅糧食，當時嘅糧食係用「石」同「斛」嚟做體積（容量）單位。而官員嘅等級係用出「糧」嘅數量呢分嘅，主持國政嘅三公（丞相、太尉、禦史大夫）係「萬石」官係最高級別，而「百石之官」係低級官員。註：原文係「漢制，三公號稱萬石，其俸月各三百五十斛穀。其稱中二千石者月各百八十斛，二千石者百二十斛，比二千石者百斛，千石者九十斛，比千石者八十斛，六百石者七十斛，比六百石者六十斛，四百石者五十斛，比四百石者四十五斛，三百石者四十斛，比三百石者三十七斛，二百石者三十斛，比二百石者二十七斛，一百石者十六斛。」

### 魏晉
去到魏晉嘅時候，俸祿制度同當時嘅九品中正制配合，出糧嘅方式從「俸祿」各半，變成「俸」（錢幣）、「祿」（糧食）、「帛」（衣料、布料）制度。官員除咗可以領到「俸祿」之外，仲可以領到「帛」。 曹魏開始「俸祿」加入「帛」嘅原因可以係曹魏時期，朝廷嘅稅收係用綿、絹、帛、粟收取嘅。

### 隋唐
去到隋朝，「帛」仍然係官員出糧嘅一部分，根據根據《隋書》：「官一品，每歲祿八百匹，二百匹為一秩。從一品，七百匹，一百七十五匹為一秩。…… 九品，二十八匹，七匹為一秩。從九品，二十四匹，六匹為一秩。**祿率一分以帛，一分以粟，一分以錢**」。去到唐朝，「俸」、「祿」、「帛」三分嘅制度取消咗，官員出糧改返做漢朝嘅「俸祿」制度，而且俸祿制度嘅實物部分變得相當靈活。

唐朝「俸祿」分為「歲祿」、「月俸」、「職分田」三種，「月俸」係指對官員嘅津貼，包括庶僕、雜用等。唐代規定，凡文武官員喺朝堂上失禮，罰一「月俸」。詩人白居易嘗喺朝廷嗰度做官，佢嘅俸祿數目，可以喺佢嘅詩嗰度睇到，白居易後生嘅時候做過比較初級嘅官員，叫做「戶曹」，當時佢寫咗《南亭對酒送春初除戶曹，喜而言志》話：「……俸錢四五萬，月可奉晨昏。廩祿二百石，歲可盈倉和。喧喧車馬來，賀客滿我門。不以我為貪，知我家內貧。置酒延賀客，客容亦歡欣……」，可以話係唔算有錢，但係夠食有多，有啲似依家嘅中產。到咗三十五歲，白居易升咗官，做縣尉，寫咗《觀刈麥》話：「……今我何功德？曾不事農桑。吏祿三百石，歲晏有餘糧。……」，人工有三百石咁多，可以有餘糧，對於自己無勞動而得到咁多俸祿，佢有啲慚愧。佢三十七歲嘅時候佢做「左拾遺」，寫咗《醉後走筆酬劉五主簿長句之贈兼簡張大賈二十四先輩昆季》話「……惆悵知賢不能薦，徒為出入蓬萊殿。月慚諫紙二百張，歲愧俸錢三十萬……」，佢嘅人士工又再升咗幾倍，而且開始為「知賢不能薦」而感到惆悵。五十歲嘅時候，白居易做「杭州刺史」，佢當時寫咗《南亭對酒送春》話：「……云我五十餘，未是苦老人。刺史二千石，亦不為貧賤。天下三品官，多老於我身……」，可以見到佢當時係三品官，朝廷出俾佢嘅糧，令佢生活都算過得唔錯；到咗五十四歲嘅時候，佢做咗「蘇州刺史」嘅時候，寫咗《題新館》話「曾為白社羈遊子，今作朱門醉飽身。十萬戶州尤覺貴，二千石祿敢言貧。重裘每念單衣士，兼味嘗思旅食人。新館寒來多少客，欲回歌酒暖風塵」，睇嚟佢都都滿意佢嘅人工。而佢做「太子少傅」嘅時候，寫咗《從同州刺史改授太子少傅分司》話「……留侯爵秩誠虛貴，疏受生涯未苦貧。月俸百千官二品，朝廷雇我作閒人」，可以見到佢做二品官嘅閒位，每個月嘅人工亦唔低。不過，佢喺七十一嘅時候寫嘅《達哉樂天行》話「……先賣南坊十畝園，次賣東郭五項田，然後兼賣所居宅，彷彿獲緡二三千。半與爾充衣食費，半與吾供酒肉錢。吾今已年七十一，眼昏須白頭風眩。……」，可以睇出佢晚年要靠賣屋賣地為生。

### 宋朝
宋代官員嘅人工比起其他朝代嚟講係比較高嘅，不過其實宋朝嘅通貨膨脹問題亦相當嚴重，物價亦比較高。地方首長同埋中央主要官員仲可以邏到「公使錢」，「公使錢」其實係佢哋嘅個人特別津貼，可以話係人工嘅一部分；而官員嘅衙門開支呢啲公家開支，又有「特別辦公費」嘅「公用錢」可以用，呢啲「公用錢」可以用嚟招呼其他官員，或者其他地方特別用途，但係用呢啲錢係需要匯報嘅，侵吞「公用錢」係犯法嘅。

### '''明朝'''
明朝官員嘅人工係歷朝歷代之中比較差嘅，所以明太祖喺建國嘅初期，就要設計各種各樣嘅酷刑嚟到防制貪污，甚至規定貪污過六十兩白銀嘅官員，一律「梟首示眾，仍剝皮實草」，又規定：「有即斃者，行刑之人坐死」。最溜尾嗰句嘅意思係：剝皮嘅時候，如果個犯早死咗，行刑嘅人亦都要「連坐」判決死刑。

### 清朝
清朝初期沿用明朝嘅低薪制度。因為清朝官員嘅薪俸相當低，官員基本上係處於入不敷出嘅狀態，所以佢哋虧空公款嘅問題相當嚴重，亦都令到佢哋無辦法唔巧立名目去加徵百姓嘅稅收；到咗清朝中後期，貪污腐敗問題基本上去到巧取豪奪嘅程度，苛捐雜稅眾多，例如用火耗、浮收（地方官員向百姓徵收額外嘅稅款）等等嘅形式嚟收取鄉民嘅錢財。為咗限制官員任意向百姓索取錢財，同時又能夠保障官吏嘅生計，同埋地方衙門嘅各種日常開支，雍正喺官員嘅俸祿之外，加多咗養廉銀嘅制度。養廉銀嘅原意唔係純粹提高官吏嘅薪酬待遇，所以清朝後期嘅養廉銀嘅範圍擴大到文武百官都有，不過最終遂漸失去咗養廉銀本嚟嘅意義，而變成咗官員加人工嘅別名；而官員浮收勒折、巧立名目去貪污嘅問題，仍舊存在。

## 參考
溫暖牌

**溫暖牌**係指愛人或親密嘅親人親手為自己做嘅嘢，最常見嘅係冷衫、毛巾等冬天保暖品。
淋水

**淋水**（；**Watering**），又嗌**灌溉**（），係向土地加一定量嘅水嚟令啲農作物、植物、草或者田可以生得好啲同埋靚啲嘅一種手段。五千幾年嚟，淋水不嬲喺農業呢方面極之緊要，世界唔同文明之所以發展起嚟同佢哋識幫啲農作物淋水係有啦掕嘅。淋水亦可以令到一啲乾旱抑或降雨量低嘅地方都種到農作物，而除咗呢啲用途之外，淋水仲可以令到農作物唔怕結霜，同埋避免啲雜草生咁多。

## 灌田

**灌田**（）、**沃田**、**放水入田**，係淋水嘅一種，同水利有啦掕，卽引水入田嚟方便種田，解決雨水唔夠問題。

唔係笪笪地方都够水種田。所以就由第啲地方引水入田。水嚟自河、川、溪、澗，亦有井水，重可以開水塘水。引水調水，係叫水利。

## 睇埋
*灌溉花灑

## 參攷
赫連勃勃

**赫連勃勃**（），本名**劉勃勃**，匈奴鐵弗部人。係五胡十六國時胡夏嘅奠基人。407年，佢喺河套登基做天王同大單于，創立咗**胡夏**政權。418年，佢率兵襲佔咗長安，之後喺灞上稱帝。425年去世，跟廟謚叫「**世祖武烈皇帝**」。

## 攷
*《晉書·卷130》
特工亞皆老

《**特工亞皆老**》（）係一套2024年上畫嘅美國電影，由馬菲域肯執導，亨利卡菲爾、拜絲黛麗侯活、森洛維、拜仁均士頓、嘉芙蓮奧哈拉、亞莉安娜狄伯斯、莊先拿、森姆積遜主演。
鍾奕莊

**鍾奕莊**（，）又名**鍾銘選**，係星加坡同香港生意人，本身係福建安溪出世嘅畲族人，亦係鍾奕莊家族奠基人。

鍾奕莊喺1921年到星加坡發展事業，1925年開始做珠寶金飾生意，之後將生意擴張到福建、上海同香港，1984年死。

## 睇埋
*鍾奕莊家族

*

類:福建人
鄭宇碩

**鄭宇碩**（，）係香港政治人物、教授同天主教徒。

## 公職
*香港再出發大聯盟發起人

## 參考
王室情婦

**王室情婦**係一個非官方稱謂，歷史上用嚟指君主或其繼承人嘅婚外情人，負責提供一定服務，例如性關係或浪漫關係、 陪伴或建言，以換取安全、頭銜、榮譽、同埋宮廷內重要地位。所以，一啲情婦因而獲得大量權力，成為宮庭幕後嘅力量。 王室事實上流行以政治同埋家世考量而進行聯姻，令君主喺擇偶方面只有唔大嘅選擇空間。

王室情婦呢個頭銜從來都唔係正式嘅，同埋大部份情婦都有正式原因而留喺宮庭入面，例如作為王室室女成員嘅女侍從或伴娘，或王室子弟嘅監護人。但係佢哋嘅真正地位通常係公開嘅秘密， 同埋正式同非正式嘅政治權力之間，喺早期嘅法國宮庭係冇真正嘅分野 從十五世紀以嚟，喺日漸強大嘅法國，首席情婦獲得一個非正式嘅頭銜「官方情婦」（法文：maîtresse-en-titre)，連同獲得喺宮殿內嘅住宅。一個首席情婦有時會被叫做「公開嘅情婦」（法文：maîtresse déclarée）。一個未被認識，較低影響力嘅王室情人會被認為係「小情人」（法文：petite maîtresse）。

## 文獻
聖方濟各大學

**聖方濟各大學**（）係香港一間私立大學，歷史可以追溯到1985年由香港明愛創校嘅**明愛徐誠斌書院**，之後先後改名做**明愛徐誠斌學院**、**明愛專上學院**，2024年1月獲升格做大學，係香港頭一間有天主教背景嘅大學，亦係香港第12間大學。主校舍喺新界將軍澳新市鎮調景嶺翠嶺里2號。

## 出面網頁
*聖方濟各大學
香港即棄塑膠產品管制

**香港即棄塑膠產品管制**係指香港由2024年4月22號開始根據《**2023年產品環保責任（修訂）條例**》管制即棄塑膠餐具同指定類型嘅塑膠產品。

## 沿革
香港立法會喺2023年10月18號通過《2023年產品環保責任（修訂）條例》，分兩個階段管制即棄塑膠產品，第一階段定喺2024年4月22號，第二階段暫定2025年內。為咗向公眾宣傳，環境保護署喺2024年1月開設一個叫「截塑」（）嘅網站。

## 管制範圍
### 第一階段
2024年4月22號生效：
*唔可以銷售；食肆唔可以提供畀堂食同外賣人客：發泡膠餐具、膠飲管、膠攪拌棒、膠叉、膠刀、膠匙、膠碟
*食肆唔可以提供畀堂食人客：膠杯、膠杯蓋、膠食物容器、膠食物容器蓋
*唔可以銷售同免費供應：膠棉花棒、膠氣球棒、膠充氣打氣棒、膠熒光棒、膠派對帽、氧化式可分解塑膠產品（唔理係咪即棄性質）、膠雨傘袋、食物膠籤、膠牙籤
*唔可以免費供應：酒店同賓館嘅即棄塑膠洗漱梳妝用品同即棄膠樽裝水、宣傳用塑膠包裝紙巾、非醫療用透明即棄膠手套
*唔可以製造：氧化式可分解塑膠產品（唔理係咪即棄性質）
### 第二階段
暫定2025年內生效：
*唔可以銷售；食肆唔可以提供畀外賣人客：膠杯、膠杯蓋、膠食物容器、膠食物容器蓋
*唔可以銷售同免費供應：多環膠圈套、膠枱布、膠牙線棒
*唔可以免費供應：膠耳塞

## 參考

## 出面網頁
*截塑
新年流流返乜工

《**新年流流返乜工**》（）係香港MakerVille製作嘅真人騷節目，由黃泓祖、李芯駖、岑樂怡同林昆樂主持，2024年2月12號到3月1號逢禮拜一到五23:00 - 23:30喺香港電視娛樂ViuTV播。節目主持會去體驗唔同農曆新年仍然需要工作嘅崗位。

## 每集一覽

## 類似節目
*《夕陽新丁》
*《唔試唔知份工好》
*《深宵更》

## 出面網頁
*ViuTV：新年流流返乜工

## 電視節目變遷
今天只做一「健」事

《**今天只做一「健」事**》（）係香港Makerville製作嘅資訊節目，由2024年2月12號到10月25號逢禮拜一到五19:30-20:00喺香港電視娛樂ViuTV播，節目用「身、心、靈」嘅健康做主題。

## 主持陣容

## 節目環節
每個禮拜唔同日子都有唔同主題。

## 每集一覽

## 節目調動
*2024年2月28號：由於19:30-20:30直播《財政預算案論壇》，嗰日暫停播出。
*2024年7月29號到8月2號同8月5號到9號：由於原時段直播《巴黎奧運火拼時刻》，嗰日暫停播出。
*2024年10月2號：由於19:00-20:30直播《香港同胞慶祝中華人民共和國成立七十五周年文藝晚會》，嗰日暫停播出。
*2024年10月16號：由於19:00-20:00直播《施政報告論壇》，嗰日暫停播出。

## 註

## 出面網頁
*ViuTV：今天只做一「健」事

## 電視節目變遷
電子節目表

**電子節目表**（），簡稱**EPG**，係指以電子方式顯示嘅節目時間表，通常經數碼電視訊號傳送到電視機，有啲電視台亦會用自己網站發佈。電子節目表內容一般包括嗰日同未來幾日各時段播映嘅節目名、分集標題同分集內容簡介。
回憶守護隊

《**回憶守護隊**》（）係香港MakerVille製作嘅遊埠節目，由何洛瑤主持，2024年2月19號到3月8號逢禮拜一到五22:30－23:00喺香港電視娛樂ViuTV播出。節目主持會去日本拍一啲獲好好保存嘅舊景物。

## 每集一覽

## 註

## 參考

## 出面網頁
*ViuTV：回憶守護隊
*MakeVille：回憶守護隊

## 電視節目變遷
南山案

**南山案**係發生喺康熙五十二年（1713年）嘅文字獄，由左都御史趙申喬舉發。趙舉發翰林戴名世嘅作品《南山集》“狂妄不謹”、“語多狂悖”，同莊廷鑨明史案並稱“清朝江浙兩大獄”。之後，戴名世被斬。
郭子健

**郭子健**可以係指：
*郭子健 (導演)，香港電影導演。
*郭子健 (政治人)，香港政治人物，蘇格蘭香港人發起人。
郭子健 (政治人)

**郭子健**（）係香港政治人物，蘇格蘭香港人發起人，Facebook專頁「青衣生活·社區事」負責人，前香港葵青區議會青衣南選區議員。
## 事件
### 揭發中國武警秘密加入協助反修例運動期間濫權嘅香港警察

2019年香港反逃犯條例修訂運動期間，警察大量濫權、瀆職，受到廣泛報導，亦令「黑警」呢個批評詞語喺香港流行。

2020年3月18號，路透社引述消息，話有4000幾名中國人民武裝警察部隊成員駐紮喺香港，佢地參與左鎮壓香港示威者嘅行動，仲有香港警察陪同中國武警到前線。中國武警同解放軍都係由中國共產黨中央軍事委員會直接領導，而現任中共中央總書記兼中央軍委主席係習近平。中國國防部同香港警務處都否認呢個消息。

不過，去到2023年7月郭子健就喺社交媒體轉述中國一間健身房嘅廣告，入面其中一位教練叫朱亮，喺佢嘅描述當中提及「曾服役于武警机动总队，参稳定2019香港暴乱⋯⋯」，間接證實當年呢個說法。

## 參考
中英戰爭

**中英戰爭**、**英中戰爭**（）指：

## 涉及貿易
**中英貿易戰爭**指：
* 第一次鴉片戰爭，1840年（道光二十年）—1842年。因清政府羞辱英國人、銷毀走私鴉片，積怨煽動戰爭。
* 第二次鴉片戰爭，1856年—1860年。亞羅號事件導致英國、法國組織聯軍，出兵遠東。

## 涉及邊界
* 隆吐山戰役，1888年（清朝光緒十四年），英國進攻西藏後簽《中英藏印條約》告終。

## 涉及政治
* 1967年香港左派暴動，駐港英軍支援香港警察就中國民兵武力越界發生沙頭角槍戰。當時英國未有防範戰爭準備。
黃華麒

**黃華麒**，係香港親中派人士，前任無線電視翡翠台實況監製、香港電台廣播處長政府官員人物兼廣播界。

## 選舉經歷
喺2021年9月，佢成為香港特别行政區選舉委員會廣播界當然委員。

## 參考
雷雄德

**雷雄德**，MH（洋名：Louie Lobo Hung Tak，），係香港運動科學學者，香港教育大學體育系高級講師同埋副系主任。佢有「傳媒好友」綽號，自1981年入職中學教師，1990年擔任大學教職。2021年退休，但無耐又去教大工作。有時傳媒會用「雷 sir」稱呼佢，但會同另一位綽號都叫「雷 sir」嘅雷禮義互相混淆。
ZEONIC FRONT 機動戰士高達0079

**ZEONIC FRONT 機動戰士高達0079**（英文：Mobile Suit Gundam: Zeonic Front），係由萬代開發嘅戰略遊戲，2001年推出。

## 參考


## 連出去
*ZEONIC FRONT 機動戰士高達0079影片
憤怒鳥進化

**憤怒鳥進化**（英文：Angry Birds Evolution），係由Rovio公司開發嘅解謎電子遊戲，2016年推出。

## 參考


## 連出去
*憤怒鳥進化影片
颱風天秤 (2017年)

**颱風天秤**（，國際編號：**1727**，聯合颱風警報中心：**WP332017**）係2017年太平洋颱風季第27個被命名嘅熱帶氣旋。天秤以強烈熱帶風暴程度喺12月21號掠過菲律賓南部造成嚴重破壞，最後被除名。
瓦雷利亞語言

**瓦雷利亞語言**（）係美國奇幻長篇小說系列《冰與火之歌》入邊嘅一個虛構語系。
奪取色素體

**奪取色素體**（），又叫**盜食質體**，係喺生物共生關係嘅一種過程，指宿主扣留藻嘅色素體，尤其係葉綠體。當中宿主會正常噉食啲藻，不過只係將佢部分消化，唔消化色素體。啲色素體會留喺宿主體內，繼續喺一段時間內進行光合作用，有益宿主。
施耐德筆

**施耐德筆**（，又譯做**施奈德**）係一間家族經營嘅中型書寫工具製造商，總部喺德國，另外喺同都有分部。

## 出面網頁
* 

## 引用
法屬路易斯安那

**法屬路易斯安那（粵拼：faat3 suk6 lou6 jik6 si1 on1 naa6）**係法國喺北美洲嘅殖民地新法蘭西嘅其中一個行政區https://academic-accelerator.com/encyclopedia/louisiana-new-france。喺1682年，路易斯安那正式成為法國嘅殖民地，並以當時嘅法國國王路易十四世嚟到為呢個地方命名。https://www.history.com/topics/immigration/the-french-in-new-orleans 法國喺1682年-1763年，同1800-1803年嗰陣擁有呢個殖民地。

## 歷史
喺1762年嗰陣，法國同英國正因爲北美洲殖民地控制權而打緊七年戰爭。喺1762年11月法國同西班牙簽咗《楓丹白露條約》，並喺條約生效咗之後，正式將密西西比河以西嘅土地割讓俾西班牙。 https://64parishes.org/entry/the-treaty-of-fontainebleau-2喺1763年，英國取得咗七年戰爭嘅勝利。喺呢場戰爭結束咗之後，英國同法國喺巴黎度簽咗《巴黎條約》，呢個條約嘅其中一個條款就係，英國將會獲得密西西比河以東嘅土地。因此喺《巴黎條約》條約生效咗之後，密西西比河移東嘅土地主權正式歸於英國。https://www.britannica.com/event/Treaty-of-Paris-1763

喺1800年，西班牙同法蘭西第一共和國簽咗第三次聖伊德方索條約，條約嘅其中一個條款就係，西班牙會將路易斯安那還返俾法國嚟到換取意大利嘅一部分土地。https://64parishes.org/entry/third-treaty-of-san-ildefonso

    

## 參考
憤怒鳥Blast

**憤怒鳥Blast**（英文：Angry Birds Blast），係由Rovio公司開發嘅消除類遊戲，2016年推出。

## 參考


## 連出去
*憤怒鳥Blast影片
楊惠婷

**楊惠婷**（，）係香港女模特兒同KOL，隸屬卓華管理有限公司（SHARP LEAD MANAGEMENT LTD）。

## 簡歷
*楊惠婷中學讀，大學讀香港教育大學教育及人類發展學院幼兒教育學系學士。

## 演出
### 電視節目（[[HOY TV]]）
*2023年：《東呃西騙》第8集

### 電視節目（[[ViuTV]]）
*2025年：《Gen Z觀察學》第6 - 8集

## 出面網頁
*
*
*
*
鄧凱文 (香港小姐)

**鄧凱文**（，）係香港無綫電視女藝員，同埋《2023年度香港小姐競選》嘅十強佳麗。

## 簡歷
鄧凱文喺香港出世，佢喺英國諾定咸大學畢業就讀內部媒體同傳播研究，之後做活動統籌，亦都喺聖方濟各英文小學同保良局莊啟程預科書院留學。2023年，佢參加《2023年度香港小姐競選》，入圍10強後止步，落選後加入無綫電視，而家係一位東張西望外景嘅女主持。

2026年方面，鄧凱文喺無綫電視參加唱歌選美大賽《魔音女團》，並入圍至十六強。

## 演出
### 電視節目（[[無綫電視]]）
*2023年開始：
*《東張西望》外景主持
*2024年：
*《大灣區美味好玩攻略》主持
*《周六聊Teen谷》主持
*2025年：
*《周六聊Teen谷》主持
*《新聞女王2》miumiu
*《大師兄welcome summer 》嘉賓
*2026年：
*《丙午年吉星高照年初一》主持
*《攻你上大學》嘉賓
*《魔音女團》參選者，最後十六強

## 參考

## 出面網頁
*
*2023香港小姐競選 - 3號　鄧凱文 Eris - 佳麗檔案 - tvb.com
*鄧凱文嘅TVB姿料

 ‎
陳曉彤

**陳曉彤**（，），係香港無綫電視女藝員，《溫哥華華裔小姐競選2022》參選佳麗，同埋《2023年度香港小姐競選》嘅10強佳麗。

## 簡歷
陳曉彤喺香港出世，喺加拿大卑詩大學音樂碩士畢業，之後喺溫哥華做鋼琴教師。佢2022年參選溫哥華華裔小姐競選，第二年返香港參選2023年度香港小姐競選，入圍10強後止步，落選後加入無綫電視。2023年，佢加入《東張西望》做外景主持。

## 演出
### 電視節目（無綫電視）
*2023年開始：《東張西望》外景主持
### 電視劇（無綫電視）
*2024年：《法證先鋒VI：倖存者的救贖 》飾演 殷翠翠（女愛麗絲）（第20集）、神祕女子（第24集）
*2025年：《愛·回家之開心速遞》 飾 Violet（第2586集登場）
*2025年：《金式森林》 飾 高淑芳（第20集）

## 出面網頁
*陳曉彤嘅TVB資料
*
*2023香港小姐競選 - 13號　陳曉彤 Cindy - 佳麗檔案 - tvb.com
*2022 年溫哥華華裔小姐競選-6號 Cindy 陳曉彤

 ‎
伊拉克足球代表隊

**伊拉克足球代表隊**，花名係**兩河雄獅**，係代表伊拉克嘅足球隊，由伊拉克足球總會打理，會出席國際足球賽事好似世界盃咁。

2007年亞足協亞洲盃，佢哋喺決賽以一比零打贏沙地阿拉伯足球代表隊，贏得史上唯一一次亞洲盃冠軍。

## 出面網頁
*
科威特足球代表隊

**科威特足球代表隊**係代表科威特嘅足球隊，由科威特足球總會打理，會出席國際足球賽事好似世界盃咁。

## 出面網頁
*
以色列足球代表隊

**以色列足球代表隊**係代表以色列嘅足球隊，由以色列足球總會打理，會出席國際足球賽事好似世界盃、歐洲國家盃咁。

以色列地理上屬西亞，但因為同一眾阿拉伯世界成員國喺政治上、宗教上有牙齒印（1967年六日戰爭後，非法佔領巴勒斯坦地區嘅加沙地帶、約旦河西岸地區領土），1974年9月14號被逐出亞洲足球協會，到1992年正式獲歐洲足球協會收留。

## 出面網頁
*
傘形科

**傘形科**（**Apiaceae**）係傘形目嘅一科，約莫有446個屬3,800個品種。常見傘形科植物包括西芹、紅蘿蔔同番茜。
大蕁麻

**大蕁麻**（***Urtica dioica***），又叫**刺蕁麻**、**異株蕁麻**，係蕁麻嘅一種，原產歐洲、溫帶亞洲同北非西部。
木蘭屬

**木蘭屬**（***Magnolia***）係木蘭目木蘭科嘅一屬，根據唔同嘅分類方式，約莫有210到340個品種。
肉豆蔻

**肉豆蔻**（***Myristica fragrans***）係肉荳蔻科肉荳蔲屬嘅一個種，主要分佈喺熱帶亞洲同加勒比海地區。佢嘅籽叫肉豆蔻籽（常被簡稱「肉豆蔻」），係種常見嘅香料。
木蘭目

**木蘭目**（**Magnoliales**）係雙子葉植物綱嘅一目，有6個科：木蘭科、番荔枝科、肉荳蔻科、單心木蘭科、瓣蕊花科、帽花木科。
繡球花屬

**繡球花屬**（***Hydrangea***），又叫**繡球屬**，係山茱萸目繡球花科嘅一屬，約莫有70個品種，包括繡球花。
肉豆蔻籽

**肉豆蔻籽**（**Nutmeg**），常被簡稱「肉豆蔻」，係肉豆蔻嘅籽，亦係種常見嘅香料。
防風草

**防風草**（***Pastinaca sativa***），又叫**芹菜蘿蔔**、**歐洲蘿蔔**、**白筍**、**歐防風**，係傘形科防風草屬嘅一個種，原產歐洲。
龍川 (搞清楚)

**[[龍川]]**係中國廣東縣名，亦可以係：
*龍川 (越南)，越南安江省會
*龍川村，中國安徽宣城績溪瀛洲鎮下轄嘅一個村
龍櫻

《**龍櫻**》（）係日本漫畫作品，由日本漫畫家三田紀房創作，2003年到2007年連載。續集《龍櫻2》喺2018年到2021年連載。
龍牙守護者

《**龍牙守護者**》（）係日本動畫作品，由庵野秀明做製作人，舞城王太郎編劇兼導演，鶴卷和哉動畫導演，2014年發佈。
龍蟠里

**龍蟠里**係中國江蘇南京鼓樓區嘅一條路，連住廣州路同虎踞路，長0.3公里。相傳三國時期諸葛亮同孫權討論建都形勢時，講過「鐘山龍蟠，石城虎踞」，所以呢度就用咗「龍蟠」命名。
龍眼寺

**龍眼寺**可以係：
*龍眼寺 (中國)，喺中國陝西榆林
*日本
**龍眼寺 (東京)，喺日本東京都江東區
**龍眼寺 (靜岡)，喺日本靜岡縣伊東市
**龍眼寺 (大阪)，喺日本大阪府大東市
龍眼寺 (東京)

**龍眼寺**（）係日本東京都江東區一座天台宗佛寺，1395年（應永二年）開設。
龍珠超

《**龍珠超**》（）係日本龍珠系列嘅一套動畫作品，由鳥山明做原案製作人，2015年到2018年播出。
龍族教義

《**龍族教義**》（）係日本電子遊戲作品，屬開放世界動作 RPG，由嘉富康出品，2012年發行。
龍門核能發電廠

**龍門核能發電廠**係中華民國同埋臺灣嘅第四座核電廠（當地俗稱「**核四**」），喺新北市貢寮區龍門里，1999年開始起，但因為民眾對核電嘅抗拒，核電廠從未投入運作，自2014年開始進入封存狀態。
龍之家族

《**龍之家族**》（）係美國電視劇，屬《權力遊戲》嘅前傳作品，2022年喺HBO播。
龍劭華

**龍劭華**（），本名**陳坤倉**，係臺灣男演員，1979年出道，拍過好多電視劇同電影，2016年憑電視劇《党良家之味》攞亞洲電視大獎最佳男主角。
金衡制

**金衡制**（）係一套量度貴金屬有幾重嘅計量單位，源自 15 世紀嘅英格蘭。

1 **金衡制[[安士]]**等如 31.1034768 克。

## 睇埋
*黃金投資
孫魯班

**孫魯班**（），字**大虎**，吳郡富春人。係三國時吳大帝孫權同步夫人嘅亞女，老公係周瑜嘅仔周循。喺周循過身後嫁畀全琮，故亦叫做**全公主**。佢曾參與「二宮之爭」廢咗孫和，而擁立孫亮做太子。253年佢夾埋堂親孫峻等人殺咗太傅諸葛恪，孫峻病死後細佬孫綝掌權。佢因為發起政變暗殺孫綝失敗，257年俾流放豫章。

## 攷
* 陳壽《三國志/吳書/卷五十》
大冬瓜 (電視劇)

《**大冬瓜**》（），係香港無綫電視製作嘅古裝電視劇，由廖啟智、陳錦鴻同蘇玉華領銜主演，監製潘嘉德。

## 出面網頁
*大冬瓜 - tvb.com
王老虎搶親

《**王老虎搶親**》（），係香港無綫電視製作嘅古裝電視劇，由錢嘉樂、陳鍵鋒同蘇玉華領銜主演，監製潘嘉德。共21集。

## 前後節目

## 出面網頁
*王老虎搶親 - tvb.com
有營煮婦

《**有營煮婦**》（），係香港無綫電視製作嘅時裝電視劇，由李司棋、伍詠薇、陳法拉同鍾景輝領銜主演，監製王心慰。

## 出面網頁
*有營煮婦 - tvb.com
桌球天王

《**桌球天王**》（），係香港無綫電視製作嘅時裝電視劇，由鄭少秋、周麗淇、鄧健泓同滕麗名領銜主演，監製唐基明。

## 出面網頁
*桌球天王 - tvb.com
爭霸

《**爭霸**》（），係香港無綫電視製作嘅古裝電視劇，由馬德鐘、劉松仁、陳坤同郭羨妮領銜主演，監製梁家樹。

## 出面網頁
*爭霸 - tvb.com
強劍

《**強劍**》（）係香港無綫電視製作嘅古裝電視劇，由黃宗澤、鄭嘉穎、廖碧兒、楊思琦同陳敏之領銜主演，監製劉家豪。

## 出面網頁
*強劍 - tvb.com
爸爸閉翳

《**爸爸閉翳**》（），係香港無綫電視製作嘅時裝電視劇，由歐陽震華、王喜、夏雨、蒙嘉慧同楊怡領銜主演，監製梅小青。

## 出面網頁
*爸爸閉翳 - tvb.com
舞動全城

《**舞動全城**》（），係香港無綫電視製作嘅時裝電視劇，由廖碧兒、馬浚偉、徐子珊同黎耀祥領銜主演，監製梁材遠。

## 出面網頁
*舞動全城 - tvb.com
奸人堅

《**奸人堅**》（），係香港無綫電視製作嘅民初電視劇，由黃子華、葉童同林嘉華領銜主演，監製林志華。
## 前後節目

## 出面網頁
*奸人堅 - tvb.com